Italijanka Klaudija Varezi kupila tekstilnu fabriku “Javor”\n21.08.2016. / 14:32\nNEVESINJE, Italijanka Klaudija Varezi kupila je tekstilnu fabriku “Javor” u Nevesinju u kojoj će u narednom periodu, osim 80 koje već rade, biti zaposleno još šezdesetak radnica koje će za inostrano tržište šiti muške košulje.\nOvo preduzeće je prodato za 300.000 KM, a da bi se stvorili svi neophodni uslovi za rad i povećala produktivnost Ministarstvo industrije, energetike i rudarstva Republike Srpske obezbijediće sredstva za obuku novih radnika, opština Nevesinje daće prostor, a nova vlasnica će obezbijediti opremu i materijal.\nPogon tekstilne fabrike danas je sa Varezijevom obišao i ministar industrije, energetike i rudarstva Republike Srpske Petar Đokić, koji je izrazio zadovoljstvo što je tako ozbiljan kupac odlučio da ulaže u vrlo važan privredni kolektiv, napominjući da su Vlada Republike Srpske i resorno ministarstvo podsticali da se realizuje ovaj projekat u Nevesinju.\nOn je podsjetio da je nakon pokretanja stečaja u “Javoru” kontaktirana Varezijeva, koja je prije godinu dana u stečajnoj fazi organizovala proizvodnju sa osamdesetak radnica.\n“Cilj nam je bio da po okončanju stečajnog postupka u cjelini preuzme fabriku i to se i desilo“, rekao je Đokić.\nOn je naglasio da je vrlo važno za malu opštinu kakva je Nevesinje da budu otvorena nova radna mjesta i što će se na ovaj način doprinijeti ukupnom ekonomskom razvoju ove lokalne zajednice, te će imati značaj za rast industrijske proizvodnje u Republici Srpskoj.\n“Varezijeva je već odavno dokazala svoje sposobnosti u tekstilnoj industriji i uspješno posluje već neko vrijeme i u Nevesinju”, rekao je Đokić, napominjući da je ovo dobra poruka i za druge partnere iz Evrope da mogu investirati u ove krajeve i da imaju sigurnost.\nOn je poručio da će Vlada Republike Srpske nastaviti da vodi aktivnu politiku podrške ekonomskom rastu i razvoju, novom zapošljavanju, te kao i do sada finansijski pomagati investitorima i partnerima.\nVarezijeva, koja se od 1976. godine bavi tekstilnom proizvodnjom u Italiji i Rumuniji, kaže da je nakon 14 mjeseci saradnje s “Javorom” odlučila da kupi ovu fabriku, izražavajući nadu da će zajedno sa Ministarstvom industrije, energetike i rudarstva Srpske i opštinom uskoro biti udvostručena produktivnost u ovoj fabrici.\n“Uvjerena sam da će realizacija ovog projekta biti u potpunosti zadovoljavajuća za sve strane“, istakla je Varezijeva i zahvalila ministru Đokiću za podršku projektu proširenja kapaciteta u “Javoru”.\nNi načelnik opštine Nevesinje Momčilo Šiljegović nije krio zadovoljstvo što je\nozbiljan kupac došao sa dobrim namjerama u Nevesinje da pokrene i proširi tekstilnu proizvodnju u jednoj nerazvijenoj opštini kojoj mnogo znači jedno novo radno mjesto.\nOn je istakao da će opština Nevesinje sa zadovoljstvom pomoći u razvoju ovog projekta.\nItalijanka Klaudija Varezi, vlasnik tekstilne fabrike “Mistral” u Rumuniji, sredinom prošle godine pokrenula je proizvodnju u fabrici tekstila “Javor” u stečaju iz Nevesinja i zaposlila 80 radnica koje su ranije radile u toj fabrici, koja sada mjesečno proizvodi 10.000 muških košulja. Srna\nTagovi: izborjavor klaudijanevesinjetekstilna fabrika javorvazno


Nezavisnost Kosova čeka izbore u Srbiji\nSrdan KUSOVAC, Branka TRIVIC\n"Kosovo je u utorak dobilo do sada najjasniji znak da nezavisnost stiže", javila je iz Beograda britanska agencija Rojters (Reuters) dodajući da je su, "Sjedinjene Američke Države i Evropska unija izgleda podeljene oko toga da li da odlože odluku da Srbija može pre toga da organizuje izbore".\nI Rojters i nemačka agencija DPA (Deutsche Presse Aguentur) javljaju pozivajući se na neimenovane visokorangirane zapadne diplomate da je Marti Ahtisari (Martti Ahtisaari), posrednik Ujedinjenih nacija u pregovorima o statusu Kosova već doneo odluku koju Rojters naziva "preliminarnom idejom". Rojters navodi da stav koji je izneo generalnom sekretaru Ujedinjenih nacija Kofiju Ananu takav da nije pomenut termin "nezavisnost", ali da je rešenje takvo da podrazumeva nezavisno Kosovo u roku od dve godine. Prema DPA Kosovo bi trebalo da ima vojsku od 1.200 profesionalnih pripadnika, i ministarstva spoljnih poslova i evropskih integracija. Prema Rojtersu Kosovu će biti omogućeno da bude predstavljeno u svetskim telima predviđenim za suverene zemlje.\nObe agencije navode da su planom precizno navedeni kriterijumi koje Kosovo treba da zadovolji da bi u roku od dve godine dobilo potpunu nezavisnost. Prema nemačkoj agenciji ključni kriterijumi su uvođenje vladavine prava i iskorenjivanje korupcije iz struktura vlasti.\nOba izvora navode da bi plan trebalo da bude najpre predočen predstavnicima velikih sila – odnosno Kontakt grupe koju čine Sjedinjene Američke Države, Ruska Federacija, Velika Britanija, Nemačka, Francuska i Italija. Prema Rojtersu to bi trebalo da se dogodi 10. novembra. Tada bi, prema istom izvoru, mogla da bude doneta odluka kada da rešenje bude predočeno vlastima u Beogradu i u Prištini zavisno od toga da li će u Srbiji do tada biti određen datum izbora.\nBritanski Džejns (Janes) javlja da je referendum o Ustavu pokazao razočaranost glasača političkim establišmentom što je pojava koja je u nekim zemljama gurala glasače ka esktremistima. Zato, prema Džejnsu, ne bi trebalo da je iznenađujuće ako bi premijer Vojislav Koštunica pokušao da odgodi izbore što je moguće duže.\nPrema DPA, Zapad je svestan da bi održavanje izbora nakon objavljivanja odluke o statusu gurnulo glasače radikalima, zbog čega je dogovor da plan bude otkriven nakon izbora u Srbiji.\nPrema nemačkoj agenciji, međutim, predočavanje odluke vlastima Srbije i Kosova može biti odgođeno samo u slučaju da u Srbija bude odlučeno da izbori budu održani već ove godine.\nPitali smo Jana Willema Honiga, eksperta za jugoistočnu Evropu sa londonskog King’s collegea, koliko su verodostojni ovi navodi?\nKosovsko-albanski mediji prenose da se u skici predloga rešenja za status Kosova, koju je sačinio izaslanik Ujedinjenih nacija Marti Ahtisaari, ne navodi reč „nezavisnost“, ali da su predviđena ovlašćenja koja „vode ka uslovnoj nezavisnosti“.\nPrema recima jednog zapadnog diplomate, na koga se poziva list „Ekspres“, međunarodna zajednica će i dalje biti na Kosovu, sa značajnim ovlašćenjima. Kosovo će, kako se dodaje, biti država bez stolice u UN-u, bez ministarstva spoljnih poslova i vojske. Koleginica Branka Trivić pitala je Jana Willema Honiga, eksperta za jugoistočnu Evropu sa londonskog King’s College-a, koliko su verodostojni ovi navodi kosovske štampe:\n„To zvuči vrlo verodostojno. Pitanje nezavisnosti je vrlo osetljivo. S jedne strane, Ahtisaari, Evropska unija i drugi ne žele da daju punu nezavisnost Kosovu – to je njihova politika još od pojave kosovskog problema krajem devedesetih – a s druge strane, svesni su ogromnog pritiska zahteva za nezavisnost koji je stvoren na Kosovu. Stoga se nametnuo zahtev da se reši ova svojevrsna kvadratura kruga. Čini se da će internacionalni faktori izaći sa rešenjem koje ne daje punu nezavisnost, ali pruža mogućnost za eventualno davanje prave nezavisnosti posle izvesnog vremenskog perioda. Biće veoma interesantno videti za koji izbor reči će se opredeliti u budućem dokumentu o statusu Kosova, da li će se usuditi da upotrebe termin „nezavisnost“ ili će rešenje biti definisano jezički zaobilazno, opisno. Njihova intencija je u svakom slučaju da ponude rešenje koje će kosovski Albanci interpretirati kao zadovoljavajući stepen nezavisnosti. Tako će ih zadovoljiti i bez davanja tradicionalne nezavisnosti Kosovu, koja bi podrazumevala suverenitet i stolicu u Ujedinjenim nacijama. Do ovakvog, kompromisnog rešenja će doći zato što je za međunarodnu zajednicu veoma teško da nametne svoju volju jednoj suverenoj državi, u ovom slučaju suverenoj srpskoj državi, na način da kaže „vi ćete sada izgubiti ovaj deo vaše teritorije zato što mi smatramo da je to pravo rešenje“. Secesija je veoma osetljivo pitanje, do nje se dolazi postepeno, odozdo nagore, tako da kažem, a ono što dodatno otežava stvar jeste da ona podrazumeva i ratifikaciju države od koje se deo teritorije odvaja.“


Haberkorn Srbija | Haberkorn Srbija - Vaš specijalista za pogonsku tehniku!\nHaberkorn Srbija - Vaš specijalista za pogonsku tehniku!\nZnačajna prednost koju poseduje kompanija Haberkorn u svim svojim segmentima je u tome što se čitav proces i ekspertiza kontinuirano prilagođavaju potrebama klijenata kroz usluge isporuke i nabavke, od, na primer sklopova do montaže valjkastih lanaca do zupčastih kaiševa. Jednostavno, Haberkorn u sklopu svoje osnovne usluge uvek ima još nekoliko drugih usluga u svakom trenutku dostupnih za sve klijente.\nIz Haberkorna, širom Srbije kao i u regionu isporučuju se sve komponente mašinskih elemenata i ispunjavaju se svi zahtevi klijenata u ovom segmentu industrije, kako bi proizvodnja tekla besprekorno. Takođe, zahvaljujući ekspertskom timu Haberkorna Srbija i unapređenom procesu isporuke složenost procesa kompletne nabavke je smanjena na minimum.\nHaberkorn Srbija je specijalista za nabavku pogonske tehnike i sa jedinstvenom ponudom izuzetno praktičnim korisničkim servisnim paketima i dugogodišnjim „know-how“ ekspertskog tima, tako da će svi Vaši zahtevi u domenu pogonska tehnike, budite sigurni, biti ispunjeni, što je i garancija da će i Vaša proizvodnja teći sasvim glatko. Ukratko, Haberkorn vam olakšava kompletno održavanje i nabavku. Upoznajemo Vas sa našim asortimanom pogonske tehnike\nproizvodni program SCHAEFFLER GRUPE (FAG, INA, LUK, TIMKEN)\nza više detalja o proizvodima klikni OVDE\nelastični stezni prstenovi\nTrapezna navojna vretena i ožljebljene osovine\ndesni i levi navoji dužine od 1 do 2 metra\nRemenice sa pilot rupom i taper lock uloškom za sve tipove i vrste zupčastog remenja profili – T2.5, T5, T10, MXL, XL, L, H, AT5, AT10HTD, MR, POLYCHANE vođice remena …\nRučice i normirani elementi\nproizvodni program HALDER, GAMM i SCHWADERER\nzupčanici svih modula sa glavčinom i bez, konusni, spiralni, zupčaste letve …\nza sve tipove i modele klinastog remenja kao POLY – V remenice, varijatorske remenice …\nLančanici i lanci\nlančanici jednoredni, dvoredni, troredni, sa taper lock uloškom, pilot rupom od najstandardnijih do najkompleksnijih, vođice lanca lanci jednoredni, dvoredni, troredni, čelični, specijalni transportni, lanci sa aplikacijama, zatezači lanaca …\nSCHNEEBERGER i INA linearna tehnika Profilisane šine i vođice, kavezni ležajevi „ monorail“ kolica...\nMetalni i gumeni amortizeri\nKompenzatori vibracija(puferi), prigušivači buke, štelujuće mašinske stope...\nPneumatski elementi i komponente\nZupčaste i kandžaste spojnice\nproizvodni program KTR, MAYR, ELSO …\nKardani i kardanski zglobovi\nZa više detalja o asortimanu proizvoda pogonske tehnike možete kontaktirati direktno i distributivni centar kompanije Haberkorn za Srbiju


Ko se i kada izvinio za zločine u bivšoj Jugoslaviji\nTema: Ko se i kada izvinio za zločine u bivšoj Jugoslaviji\n14.04.2010., 21:47 #1\n14. april 2010. 18:50 > 18:52\nBoris Tadić, Ivo Josipović, Stjepan Mesić, Svetozar Marović i Milo Đukanović izvinili su se za zločine koje su počinili pripadnici njihovih naroda na prostoru bivše Jugoslavije.\nHrvatski predsednik Ivo Josipović izvinio se danas u Sarajevu za učešće Hrvatske u politici koja je 90-ih godina pokušavala da podeli Bosnu i Hercegovinu.\nJosipović je u parlamentu BiH rekao da "duboko žali što je i Republika Hrvatska svojom politikom u 90-im godinama prošlog veka doprinela stradanjima ljudi i podelama koje nas i danas muče".\nJosipović je drugi hrvatski predsednik koji se izvinio zbog događaja tokom rata u bivšoj Jugoslaviji.\nNjegov prethodnih Stjepan Mesić i predsednik nekadašnje Srbije i Crne Gore (SCG) Svetozar Marović su 10. septembra 2003. u Beogradu uputili u ime građana svojih zemalja međusobna izvinjenja za sva zla ili štetu koja su građani dve zemlje činili jedni drugima, naglasivši da krivica za počinjene zločine mora biti pojedinačna.\nMarović se potom 13. novembra 2003. godine u Sarajevu izvinio "za svako zlo ili nesreću koju je bilo ko u BiH pretrpeo zbog SCG".\n"Nije celi srpski narod činio zločine. Činili su ga pojedinci. Zato je nemoguće optuživati jedan narod. Mi svi jedni drugima dugujemo izvinjenje", izjavio je tada Tadić.\nTadić je i prvi visoki funkcioner Srbije koji se u junu 2007. izvinio građanima Hrvatske zbog nedela i zločina u proteklom ratu.\n"Svim građanima Hrvatske i svim pripadnicima hrvatskog naroda koje su učinili nesrećnima pripadnici moga naroda, upućujem izvinjenje i preuzimam za to odgovornost", izjavio je predsednik Tadić u emisiji Hrvatske televizije.\n"Ovu priliku želim iskoristiti da u svoje ime i u ime građana Crne Gore, posebno onih građana koji dele moja moralna i šira politička uverenja, uputim iskreno žaljenje svim građanima Republike Hrvatske, posebno Dubrovnika i Dubrovačko-neretvanske županije, za svu bol, sva stradanja i sve materijalne gubitke koje im je naneo bilo koji predstavnik Crne Gore u sastavu JNA u tim tragičnim događajima", rekao je Đukanović posle susreta sa Mesićem u Cavtatu.\n14.04.2010., 21:54 #2\nRe: Ko se i kada izvinio za zločine u bivšoj Jugoslaviji\nmislim da se sve vidi a inešto fali ..ima izgleda i onih koji se prave ludi i misle da su iznad drugih a u stvari i nemaju naciju\n14.04.2010., 22:20 #3\npa stvar je u tome što se mi donkle možemo izvinuti za Bosnu, ali za prostor HRvatske se nemamo šta izvinjavati jer mi tu nismo zvali tenkove sami su došli.\n14.04.2010., 23:13 #4\nNisu baš svi tenkovi došli.. Neki su već bili tu.... Godinama...\nA svako ima za šta da se izvini.... Veruj mi...\nČovek priča, zagrcne se pa se izvini, a kamo li kad su leševi u pitanju...


Vučić: Ljudi će već za nekoliko dana i nedelja biti srećni · Nezavisni.rs\nVučić: Ljudi će već za nekoliko dana i nedelja biti srećni\nDržava će pomoći u obnovi svega što je uništeno tokom poplava koje su početkom meseca zadesile Srbiju, poručio je predsednik Aleksandar Vučić na kraju današnjeg obilaska nekoliko opština u kojima su poplave i bujice nedavno pričinile štete građanima.\n„Nećete čekati mesecima, pa sto komisija… Biće jedna komisija koja će izaći i za koji dan rešavamo sve. Ne možemo da damo preko hleba pogače, ali možemo da damo da bude bolje“, objasnio je Vučić.\nPredsednik je, odgovarajući na pitanja novinara da li ima negativnih primera ponašanja u reagovanju u poplavama, rekao da ih ima dosta, ali i istakao da je „narod divan i da se bori“.\n„Država će pomoći i sve će biti dobro“, rekao je Vučić i dodao da je važno da se vide greške, gde se možda nije računalo dobro, kako ova, tako i prethodne vlasti.\n„Sada je na nama da nadomestimo i uradimo sve što treba. Koliko su ljudi danas tužni, biće zadovoljni za nekoliko dana i nedelja. Dobar je i vredan naš narod i to što su tužni govori koliko su marljivi i koliko vole kuću i porodicu. Srećan sam što u ovoj kući tri generacije žive i ma koliko tužni bili danas, već za nekoliko dana i nedelja biće srećni“ rekao je Vučić.\nDrobnjak Vučiću rekao da će biti asfaltirano samo pola puta, a onda mu je predsednik Srbije ovako odgovorio\n„Naše je da to promenimo, da oni nastave isti ili nešto bolji život“, rekao je Vučić.\n„Za samo pet godina smo napravili ogromnu promenu, čudo, petostruko je Srbija zaštićenija nego što je bila“, rekao je Vučić.\nIzvor:tanjug, nezavisni.rs / Foto:tanjug-dimitrijegoll\nVozilo iz Vučićeve pratnje se prevrnulo i završilo u kanalu\nVUČIĆ OBILAZI POPLAVLJENA PODRUČJA: Srce mi se cepa! Obnovićemo sve!


- Broj preminulih užasno zabrinjava, samo kada bi se ljudi vakcinisali, bili bismo u stanju da spasemo živote - rekla je premijerka i istakla da se nije odustalo od kovid-propusnica.\nInače, predsednik Vučić je najavio da vakcina "moderna" u Srbiju stiže u novembru, te da će naša zemlja uskoro imati 1,5 miliona doza proizvedenih u "Torlaku".\n- Fabrika vakcina za kineski "sinofarm" napreduje, a sada radimo na širenju kapaciteta u proizvodnji vakcina, očekujem da će kineska vakcina već od leta početi da se proizvodi u Srbiji - kazao je predsednik.\n- Ali pre toga razmatramo šta možemo da uradimo da bi bilo što manje zloupotreba, čekamo kako bi se apelovalo na ličnu odgovornost - istakla je ona.\n- Kovid-propusnice su mehanizam koji je dosta marketinški. Na njima nemate fotografiju, a fotografije ne smemo da vučemo iz baze podataka MUP, zato što bi to bila obrada ličnih podataka na način koji nije predviđen zakonom. Razgovarala sam sa poverenikom za informacije od javnog značaja i zaštitu podataka o ličnosti da bismo videli šta je to što možemo, a šta je to što ne smemo. Muka je velika, jer u izuzetno teškim okolnostima treba da se nađe najbolji recept da sačuvamo ljudske živote.\n- U Srbiji je do sada vakcinu protiv kovida primilo ukupno 23,51 odsto mladih, što je i dalje slab odziv, prvu dozu primilo je 54,4 odsto građana, revakcinu nešto manje, dok je treću dozu primilo više od 14 odsto populacije - navela je premijerka i apelovala na starije od 12 godina da se odazovu pozivu za imunizaciju.\nKako je rekla, najjasnija paralela je da je "lekar koji ne veruje u vakcine isto što i sveštenik koji ne veruje u Boga" i pozvala sve ljude da se jave na telefon i prijave lekare koji bez jasnog medicinskog razloga ne preporučuju vakcinaciju.\n- Nadzor je bio 30 odsto veći, izvršeno je više od 4.500 nadzora, broj izrečenih prekršajnih prijava je 100 odsto veći, a izrečeno je više od 21 milion dinara kazni.\nViše od 50 tržnih centara i hipermarketa je kažnjeno, a kazne su 300.000 i 150.000 dinara, u javnom saobraćaju bilo je kazni od 5.000 dinara - nabrojao je Stamenković.\nAleksandar Vučić Ana Brnabić virus korona vakcinacija protiv virusa korona kovid lekovi


"Nastavljajuæi istraživanja izmeðu amfiteatra i istoènog bedema Viminacijuma, kod jedne od kapija kroz koje se ulazilo u taj antièki grad naišli smo na poploèanu ulicu širine oko 5,5 metara, sa velikim kamenim blokovima", rekao je Koraæ.\nNeki blokovi, kako je precizirao, dugi su èak tri do èetiri metra, a širine metar-metar i po i vezani su malterom, precizirao je on.\n"To je izvanredna ulica koja je èak imala postavljene iviènjake, koji u gornjim delovima zalaze u profile objekata koje istražujemo. Vidi se da se ulica raèva i odlazi na razlièite strane", rekao je Koraæ.\n"Arheološki nalaz uvek se stavlja u kontekst. Ako imate divnu ogradu, pretpostavlja se da je i kuæa lepa", istakao je Koraæ.\nOn je napomenuo da se veæ nazire èitav niz objekata, poèev od luksuznih stambenih kuæa, što je logièno, jer je reè o prostoru izmedju amfiteatra i termie, a da se na osnovu geofizièkih istraživanja zna da su tu i hramovi, novo pozorište, ima nagoveštaja foruma, carske palate, hipodroma.\n"Ove godine dobili smo od Ministarstva kulture za istraživanje amfiteatra oko 900.000 dinara, što je nešto manje od 8.000 evra. Nadam se da æemo, bez obzira na poznatu besparicu, dobiti još neka sredstva da nastavimo istraživanja na fascinantnom prostoru Viminacijuma", izjavio je Koraæ.


Hronika 19. nov. 2001.\nBlic, 19. nov.\nSrbi osvojili više od 20 mandata na izborima\nBEOGRAD - Srbi bi, prema prvim nezvanicnim rezultatima, u skupštini Kosova trebalo da imaju izmedu 20 i 22 poslanicka mesta, saopštili su predstavnici koalicije „Povratak“ uz ocenu da bi srpska koalicija trebalo da bude treca politicka snaga u kosovskom parlamentu.\nPrema prvim podacima Centralnog izbornog štaba ove koalicije, na kosovske izbore izašlo je 54,63 odsto registrovanih Srba i to 58 odsto na birackim mestima u užoj Srbiji, a 46 odsto na Kosovu.\nDemokratski savez Kosova Ibrahima Rugove, prema prvim podacima koalicije „Povratak“, osvojio je oko 46 odsto mandata u kosovskoj skupštini, Demokratska partija Kosova Hašima Tacija 23 odsto, koalicija „Povratak“ 22 odsto i Alijansa za buducnost Kosova Ramuša Haradinaja devet odsto mesta u parlamentu.\nLider DSK je izrazio ocekivanje da ce Srbi na Kosovu i druge manjine biti integrisane u kosovsko društvo, sa svim pravima koja uživaju manjine u drugim demokratskim zemljama. Rugova je najavio da ce ce manjinske zajednice imati dva ministarstva u buducoj kosovskoj vladi.\nPredsednik DSK je ponovo zatražio od SAD i Europske unije „da što pre i zvanicno priznaju nezavisnost Kosova“.\nNebojša Covic i Goran Svilanovic osudili Rugovinu izjavu\nNema govora o nezavisnosti Kosova\nBEOGRAD (Tanjug) - Šef jugoslovenske diplomatije Goran Svilanovic cestitao je Ibrahimu Rugovi pobedu njegove stranke na kosovskim izborima, ali je istakao da „o nezavisnom Kosovu, naravno, nema ni govora“.\nMiodrag Vukovic i Slavko Perovic za „Blic“ o zakonu o referendumu\nNecemo se kockati s državom\nPODGORICA - Liberalni savez je, zajedno sa SDP, ponudio argumentaciju koja je potpuno ubedljiva i koja je sugerisala celokupnoj javnosti Crne Gore da je predloženi zakon o referendumu fer i pošten - rekao je za „Blic“ portparol LS Slavko Perovic. On smatra da ono što traži SNP nije pošten zahtev u odnosu na Crnu Goru i u odnosu na birace te partije jer najveci broj tih ljudi ne bi pristao da neopravdano stavi sebi u džep 20 odsto glasova onih koji ce apstinirati.\n- To što DPS nije digao ruku za ovaj zakon pre mišljenja OEBS jeste pouzdan znak da su neki pregovori izmedu vrha DPS i SNP o ovom pitanju u toku. Ne želimo da se kockamo sa državom, jer dvanaest godina stojimo na projektu nezavisne Crne Gore i ne vidimo nikakvog razloga da napravimo bilo kakav ustupak povodom predloženog zakona. Ukoliko DPS ne bude glasao za njega, mada se nadamo da ce uz pomoc „dukljana“, PEN centra i drugih nezavisnih intelektualaca, koji ce izvršiti pritisak na predsednika Ðukanovica do sutra, DPS promeniti mišljenje, jasno je da ce se otvoriti više opcija za LSCG a jedna od njih je i uskracivanje podrške manjinskoj vladi - rekao je Perovic.\nBivši ministar najveći uvoznik banana\n- Radilo se o firmama kojima su dozvole za uvoz odredenih vrsta robe, koje su se nalazile na sistemu kvota i kontingenata, dodeljivane iskljucivo prema subjektivnim kriterijumima ljudi koji su tokom bivšeg režima cinili saveznu vlast. Osim što su bile privilegovane po tom kriterijumu, njima je omogucavano cak i da dozvoljene kvote i kontingente premašuju i po nekoliko puta - kaže za „Blic“ sagovornik iz krugova bliskih saveznoj administraciji koji je želeo da ostane anoniman. On dodaje da je verovatno zahvaljujuci naklonosti bivšeg saveznog ministarstva i ministra Boriše Vukovica, nekim od firmi koje se mogu naci na spisku za ekstraprofit omoguceno sticanje ogromnog nelegalnog prihoda.\n- Najisplativiji je bio uvoz banana i preduzece „Intrenacional CG“ imalo je monopol na njihov uvoz. Samo po osnovu jedne dozvole ova firma je uvezla 6.100 tona banana prijavivši cenu manju od deset centi za kilogram, u trenutku kada su se banane na svetskom tržištu prodavale po ceni od 50 centi za kilogram.\nZa trgovinu akciznim robama iz uvoza, prema saznanjima „Blica“, prava dokumentacija uglavnom nikada nije ni vođenja. To najbolje ilustruje podatak Savezne uprave carina da je od 1995. do 1999. godine zvanično uvezeno ukupno 805, a samo od početka do 1. oktobra ove godine 3.256 tona licencnih cigareta.


Šekler: Uvek je bolje kombinovati vakcine | Ekspres.net\nNe treba bežati od kombinacije vakcina, izjavio je imunolog i virusolog Milanko Šekler i dodao da je uvek bolje kombinovati vakcine, ako je moguće sa različitim sojevima, a ako nije moguće, onda sa različitim platformama.\nŠekler je za RTS rekao da, kada se priča o trećoj dozi, govori se o pojačanju zaštite kako bi ona bila bolja i dugotrajnija.\nOn je podsetio da je još u martu predlagao da se dozvoli treća doza za osobe za koje se ne može dokazati da je njihov organizam nakon dve doze stvorio ikakav nivo antitela.\nKako je precitirao, to se odnosilo na starije pojedince, muškarce, kod kojih je imunološki sistem oslabljen da je reakcija na vakcinu mnogo slabija nego kod ljudi prosečnih godina i prosečnog zdravlja.\n"Pouzdano kažem iz višedecenijskog iskustva, sigurno je bolje da se uradi kombinacija", naveo je Šekler, koji je inače sa Veterinarskog instituta u Kraljevu.\nOn je podsetio da su neke države u svetu počele da daju treću dozu, poput Bahreina i Ujedinjenih Arapskih Emirata, koji su, nakon Sinofarma, davali građanima Fajzer ili Astrazeneku.\nSmatra da treba da se vide rezultati i naše studije o efkasnosti vakcina kako bi se videlo "šta smo dobili od vakcine, koliki je procenat zaraženih i koliko je njih bilo hospitalizovano, kakve su simptome imali od pojedinih vakcina, pa da se onda sve to stavi na sto".\nVesti 08.01.2021. 20:00\n"Ubeđen sam da oni koji su primili Sinofarm, sada treba da prime vektorsku platformu, potrebna je samo jedna, ne dve doze, ali nemam dokaz", rekao je Šekler.\nGovoreći o Egzitu i žurkama, on je ocenio da je Egzit izgledao kao i svake godine, osim prošle.\n"Ako epidemiološki gledamo, principi koji su uspostavljeni pre organizacije Egzita i ono što je dogovreno sa organizatorom bilo je sasvim korektno i ako je to poštovano na način da su unutar koncerta mogli da budu samo vakcinisani, ili sa negativnim testom, ili sa potvrdom da su preležali bolest – onda mislim da, bez obzira na ogromnu gužvu, rizici zaražavanja bi trebalo da su jako mali", rekao je Šekler.\nIstakao je da su slični ogledi pod sličnim uslovima vršeni širom Evrope i pokazali su da, ukoliko se primenjuju ovi principi, ili čak samo testiranje, udeo novozaraženih u tim uslovima je potpuno zanemarljiv.\nŠekler smatra da je čudno što se isti principi sa Egzita ne primenjuju za slične lokacije, organizatore sličnih događaja u manjim obimima, na splavovima i noćnim klubovima i pita zašto je problem naložiti vladniku da može unutra lokala da primi samo vakcinisane ili dokumentovano prebolele ili sa negativnim testom.\n"Kada bi se to tako radilo, rizici od zaražavanja bi bili mininalni. U uslovima gde postoji ograničenje kapaciteta, da se nose maske, da je dobro ventilirana prostrija, to je podložno nepoštovanju i teško proverljivo", rekao je on.\nvakcine Pandemija koronavirus covid-19


eKapija | Posao za 30 Trebinjaca kroz projekte zapošljavanja i samozapošljavanja\nIzvor: eKapija | Srijeda, 10.03.2021.| 11:43\nPosao za 30 Trebinjaca kroz projekte zapošljavanja i samozapošljavanja\nTrebinje (Foto: Teodora Brnjoš)\nGradonačelnik Trebinja Mirko Ćurić potpisao je 8. marta ugovore sa licima kojima su odobrena sredstva za projekte samozapošljavanja i zapošljavanja u okviru zajedničkog projekta Zavoda za zapošljavanje Republike Srpske i grada Trebinja, čija je ukupna vrijednost 130.000 KM, prenio je Trebinje live pozivajući se na Srnu.\nĆurić je rekao novinarima da će u okviru ovog projekta ukupno biti zaposleno 30 lica, od čega je kod 10 lica riječ o samozapošljavanju, a kod 20 o zapošljavanju kod privrednika u Trebinju. Grad Trebinje i Zavod su učestvovali sa po 65.000 KM.\nOn je naveo da svi koji ispoštuju ugovor mogu ponovo da apliciraju po javnom pozivu grada da im se odobre dodatna sredstva, a za one koji ga ne ispoštuju, grad će pokrenuti proceduru za povrat sredstava.\nĆurić je naveo da je u posljednje četiri godine sa Zavodom za zapošljavanje u Trebinju zaposleno 650 lica, a izdvojeno je 3 mil KM.\nRukovodilac Filijale Zavoda za zapošljavanje Trebinje Dragan Popović rekao je novinarima da je prošle godine Zavod raspisao program partnerstva sa lokalnim zajednicama, u okviru čega su planirana sredstva bila 200.000 KM za projekte zapošljavanja i samozapošljavanja.\n- Trebinje je jedna od rijetkih lokalnih zajednica koja je ispoštovala sve uslove učešća u javnom pozivu. Odobrena su sredstva i sada su potpisani ugovori za lica koja su ispunila zahtjeve po ovom javnom pozivu - rekao je Popović.\nOn je podsjetio da je u prošloj godini Zavod za zapošljavanje za Trebinje odobrio 725.000 KM za zaposlenje 152 lica.\nMirjana Mucović, koja je potpisala ugovor, rekla je da su uz 5.000 KM pomoći od grada Trebinja otvorili veb agenciju koja se bavi izradom prezentacionih, informativnih sajtova specijalizovanih za različite djelatnosti, kao i izradom veb šopova i digitalnim marketingom.\n- Cilj nam je da svakom klijentu ponudimo pomoć kada je riječ o izradi stranice, nudimo održavanje, edukaciju, promociju uz pomoć društvenih mreža, kao i pomoć da izgrade svoj biznis na internetu - rekla je Mucović.\nzapošljavanje i samozapošljavanje u Trebinju\nprojekti zapošljavanja u Trebinju\nFirma Šumil gradi objekat poluintenzivne njege u Banji Mlječanici - Vrijednost objekta 1,5 mil KM 13.05.2021.\nZa skoro 8 mil EUR prodato 15% akcija Budvanske rivijere 13.05.2021.


DoorDash preuzima Wolt - kako će nova kompanija funkcionisati u Srbiji? | Biznis.rs\nNove akvizicije na globalnom tržištu dostave\nDoorDash preuzima Wolt – kako će nova kompanija funkcionisati u Srbiji?\n15.11.2021 15:34 Autor: Stefan Petrović 1\nAmerička kompanija koja se bavi dostavom DoorDash uveliko sprovodi u delo ideju da proširi poslovanje na evropsko tržište, a jedan od glavnih pokazatelja ove...\nAmerička kompanija koja se bavi dostavom DoorDash uveliko sprovodi u delo ideju da proširi poslovanje na evropsko tržište, a jedan od glavnih pokazatelja ove težnje jeste vest da kupuje finski startap Wolt koji se bavi dostavom a koji, između ostalog, posluje i u Srbiji. Kako će ove promene uticati na srpsko tržište u ovoj oblasti, samo nekoliko meseci nakon što je firma iz konkurentskog tabora – Glovo, kupila srpsku firmu Donesi?\nJedan od osnivača i direktor kompanije DoorDash Toni Ksu rekao je da veruje da će se ubrzati razvoj kompanije, stvoriti veće interesovanje za uslugama i uvećati njihova vrednost dok će ugovor, prema kojem je ova akvizicija vredna sedam milijardi evra, stupiti na snagu u drugoj polovini 2022. godine.\nKako za Biznis.rs kažu iz kompanije Wolt, tačno je da će DoorDash preuzeti Wolt, ali ova transakcija neće povlačiti za sobom bilo kakve promene kada je reč o već stečenom identitetu.\n„Američka kompanija DoorDash i Wolt udružuju snage, ali je važno napomenuti da aplikacija, naziv kompanije, brend, kao i dosadašnji način rada ostaju nepromenjeni“, kažu iz Wolta dodajući da će se ovakvo stanje stvari odnositi ne samo na Srbiju, već i na sve druge zemlje u kojima posluje Wolt.\nOsvrnuvši se na rezultate u proteklom periodu, iz Wolta kažu da kompanija beleži konstantan rast iz meseca u mesec i to ne samo u pogledu porudžbina, već i aktivnih korisnika.\n„Ono što je naša najveća snaga su odlične operacije, sjajna ponuda na aplikaciji, brižna korisnička podrška i najkvalitetnija usluga kako prema partnerima restoranima, tako i prema krajnjim korisnicima. Nastavljamo sa istom strategijom kao i pre transakcije, jer zašto menjati nešto što dobro funkcioniše“, naglašavaju iz Wolta.\nUpitani da prokomentarišu kako će se ove promene kod konkurencije odraziti na njihovo poslovanje, iz kompanije Glovo, koja je pre samo nekoliko meseci kupila Donesi, za Biznis.rs kažu da – „čestitaju kompanijama DoorDash i Wolt i žele im puno sreće“.\nNa pitanje koliko su zadovoljni trenutnim poslovanjem nakon akvizicije, i šta očekuju u budućnosti, kada Wolt počne da radi pod okriljem kompanije DoorDash, iz Glovo-a kažu da trenutno sarađuju sa 3.500 restorana i partnera u 26 gradova, dok je rast nakon akvizicije veći od onog koji su Glovo i Donesi imali kada su radili odvojeno.\n„Imali smo određene izazove zbog nedostatka radne snage, ali smo uspeli da ih prevaziđemo za manje od dve nedelje. Najbolji dokaz tome je što smo u proteklom periodu više od 85 odsto porudžbina isporučili za manje od 35 minuta, dok je za samo dva odsto trebalo više od 60 minuta“, naglašavaju iz kompanije Glovo.\nInače, Wolt ima više od 4.000 zaposlenih u 23 zemlje sveta, a njena tehnologija omogućava korisnicima da kroz mobilnu aplikaciju lako izaberu i naruče hranu iz željenih restorana.\nEfikasnija dostava i bezbednost transakcija u fokusu nove platforme za online trgovinu\nKompanija DoorDash se svrstala u red ključnih igrača za vreme najintenzivnijeg perioda globalne pandemije korona virusa. Ovo im je pošlo za rukom pošto su uspeli da postavi rekorde za narudžbine i njihovu vrednost.\nTrenutna vrednost jedne akcije DoorDash-a je 214 dolara. Za samo 24 sata nakon najavljene akvizicije, vrednost akcije je uvećana za više od 11 odsto, a kapitalizacija kompanije na berzi trenutno iznosi 72,4 milijarde dolara.\nKONKURENCIJA ONLINE KUPOVINA ONLINE PLAĆANJE TRŽIŠTE\nAtlantic našao strateškog partnera za fabriku dečje hrane\nSveti Stefan hoteli pokrenuli arbitražni postupak protiv zakupaca\nAirbnb i DoorDash su šampioni listiranja na berzi u 2020. godini, ali šta će dalje?\n15.11.2021 #1 Author\nVerujem da ce isto …


BiH izvozi banane, datule, grejpfrut i ananas - infoBirač\n– S obzirom na to da BiH nije pogodna za uzgoj ovih kultura može se zaključiti da se radi o reeksportu, odnosno realizaciji poslovnih ugovora sa povezanim licima u regionu, prvenstveno među članicama CEFTA, odnosno uvozu radi izvoza koji je dozvoljen u slobodnoj trgovini – rekli su za Nezavisne novine iz Spoljnotrgovinske komore (STK) BiH.\n– Prema dostupnim podacima, uvoz tropskog voća u 2019. godini iznosio je 133 miliona KM i sasvim je normalno da imamo toliki uvoz jer naše podneblje nije pogodno za uzgoj ovih voćnih kultura. Najveću vrijednost bilježi uvoz banana, ukupno 61 milion KM u 2019. godini – rekli su nam iz STK BiH.\nPokušali smo dobiti i stav nekoliko firmi koje izvoze južno voće iz BiH, ali u tome nismo uspjeli do zaključenja ovog broja Nezavisnih.\n– Uvozne cijene su manje, ali je njihovo voće dosta lošijeg kvaliteta u odnosu na domaće, te se radi o starom voću koje je dugo stajalo u hladnjačama – rekao je za Nezavisne Dragoja Dojčinović, predsjednik Udruženja voćara RS.\n– Radi se o reeksportu voća, koji je dozvolila vlast i kasnije je legalizovan. Tu sama država gubi jer je tad BiH samo protočna država, nema poreza i naknada. Međutim, to nije samo slučaj sa južnim voćem, već i sa kruškom i jabukom, i mi smo upozoravali na taj problem – rekao je Dojčinović.\n– Međutim, te mandarine su dosta lošeg kvaliteta posljednjih godina, te ih nema dovoljno za naše tržište – dodao je Dojčinović.


Sjedinjene Države su saopštile da će nastaviti da predvode koalicione vazdušne napade na ciljeve Islamske države u Siriji ignorišući zahtev Rusije da američki avioni izbegavaju sirijski vazdušni prostor dok Moskva sprovodi bombaške napade u toj zemlji u znak podrške sirijskoj vladi.\nPredstavnik Stejt departmenta Džon Kirbi je rekao da su ruski zvaničnici u Bagdadu ranije jutros, obavestili osoblje američke ambasade da napadi na na ciljeve Islamske države neposredno predstoje\nAmerikancima predvodjena koalicija će nastaviti misije iznad Iraka i Sirije kao što je planirano, u znak podrške medjunarodnoj misiji sa ciljem da se degradira i uništi Islamska država,” naveo je Kirbi.\nNeimenovani izvor iz Pentagona je naveo da je koalicija danas izvršila napad na severni grad Alepo.\nSekretar za odbranu Ešton Karter je ranije izdao direktivu osoblju Pentagona da komunicira sa Rusijom povodom koalicionih aktivnosti u Siriji kako bi se izbegli bilo kakvi pogrešni potezi izmedju snaga koalicije i ruskih snaga u Siriji, rekao je portparol Pentagona.\nU medjuvremnu, zvaničnici Pentagona i zapadnih zemalja dovode u pitanje da li su ruski vazdušni napadi u blizini sirijskog grada Homsa imali za cilj Islamsku državu.\nNeimenovani izvor Pentagona je rekao Glasu Amerike da je ta ekstremistička grupa koncentrisana u gradovima Raka i Alepo, te u istočnom gradu Deir Al Zuru. Za razliku od toga, mnogi borci i drugi protivnici režima sirijskog predsednika Bašara Al Asada nalaze su u Homsu.\n“Zaključak je da ovo nisu napadi protiv ID” , naveo je pomenuti izvor.\nFrancuski ministar inostranih poslova Loran Fabijis je rekao novinarima u Njujorku da postoje “znaci” da Ruski napadi nisu imali za cilj Islamsku državu. “Koliko mi razumemo, to nisu zone koje kontroliše Deš (ID), rekao je Fabijis, apelujući da ciljevi ruskih napada budu verifikovani.\nIzvori Pentagona takodje navode da američki piloti nisu bili u opasnosti jer su leteli u drugim vazdušnim prostorima, iznad uporišta ID.\nPortparol ruskog ministarstva odbrane, general Igor Konašenkov, je rekao da će vazdušni napadi imati za cilj vojnu opremu, komunikacije i vozila ID kao i njihova skladišta oružja, municije i goriva.\nKonašenkov je potvrdio da su današnji napadi izvršeni samo nekoliko sati posle odobrenja zahteva predsednika Putina u gornjem domu ruskog parlamenta.\nPredsednik odbora za medjunarodna pitanja u Savetu federacije – gornjem domuj ruskog parlamenta, Konstantin Kosačov izjavio je za TV kanal Rusija 24 da bi ruske oružane snage mogle da napadnu ciljeve Islamske države i u drugim državama sem Sirije.


I u Prištini mašu sa svojim „non pejperom“: Koha objavila pod kojim uslovima Srbija priznaje Kosovo - 27.04.2021, Sputnik Srbija\nI u Prištini mašu sa svojim „non pejperom“: Koha objavila pod kojim uslovima Srbija priznaje Kosovo\nPosle navodnog slovenačkog „non pejpera“ koji predlaže promenu granica na Balkanu, mediji u Prištini su objavili dokument za koji navode da su ga pripremile... 27.04.2021, Sputnik Srbija\npolitika, vesti, priština, francuska, nemačka, srbija\n08:52 27.04.2021 (Osveženo: 14:56 30.08.2021)\n© Flickr / KosovoFutureMaker/John S. and James L. Knight FoundationZastave Srbije i nepriznatog Kosova\n© Flickr / KosovoFutureMaker/John S. and James L. Knight Foundation\nPosle navodnog slovenačkog „non pejpera“ koji predlaže promenu granica na Balkanu, mediji u Prištini su objavili dokument za koji navode da su ga pripremile Francuska i Nemačka za nastavak dijaloga Beograda i Prištine, a kojim je predviđeno da se on završi međusobnim priznanjem dve strane.\nNaime, prištinska „Koha“ je pod oznakom „ekskluzivno“ objavila da je došla u posed tog navodnog dokumenta koji predviđa okvir za dalje pregovore.\n„Koha“ navodi da je u redakciju stigao dokument za koji se kaže da je „non pejper“ koji su pripremile Nemačka i Francuska, kao zajedničku inicijativu ove dve zemlje za nastavak dijaloga i njegovo zaključivanje konačnim sporazumom.\nTakođe, navodi se da bi se na Kosovu stvorio „autonomni okrug severnog Kosova“ u skladu sa zakonima i Ustavom Kosova. Srpska pravoslavna crkva imaće „privilegovan status“, dok bi Srbija nakon ratifikacije pravno obavezujućeg sporazuma bila dužna da „ne ometa članstvo Kosova u međunarodnim i regionalnim organizacijama“, preneo je portal Kosovo onlajn.\n„Proces bi trebalo da bude završen pre kraja februara 2022. godine“, kaže se u tom navodnom dokumentu.\nProces će, piše „Koha“, biti zasnovan na nekoliko ključnih elemenata, poštujući Parišku povelju, Završni akt iz Helsinkija i vodeća načela Kontakt grupe za određivanje statusa Kosova iz 2005. godine i osiguravanje svih dogovora postignutih tokom dijaloga u Briselu.\nŠto se tiče sporazuma koji bi trebalo da sadrži ovaj dokument, predlaže se da će „svaka stranka, prema međunarodnom pravu, poštovati suverenitet, teritorijalni integritet i nezavisnost druge strane“.\n„Stranke potvrđuju da će regulisati svoje granice i razgraničiti se samo uzajamnim dogovorom, da će sporove rešavati mirnim putem i da će se suzdržati od pretnji ili upotrebe nasilja u skladu s evropskim duhom rešavanja sporova dijalogom. Obe strane trebalo bi da teže jačanju međusobnog poverenja, dobre volje i tolerancije i zajednički će raditi na sprovođenju mira, stabilnosti i razvoja u regiji. EU bi u ime obe strane trebala angažovati nezavisno telo za razgraničenje granice između stranaka“.\nStrane bi takođe trebalo da se dogovore o uspostavljanju „autonomnog okruga severnog Kosova“ kao posebne administrativne jedinice regionalne samouprave na Kosovu, koja bi imala pravo regulisanja zakona na regionalnoj osnovi u oblastima ekonomije, finansija, vlasništvo nad infrastrukturom, kulturom, obrazovanjem, zdravstvom, socijalnom zaštitom, pravosuđem, policijskom službom, urbanim razvojem i evropskom saradnjom, u skladu sa Ustavom Kosova i zakonodavstvom lokalne samouprave.\nPrema ovom planu, čiju istinitost novine nisu mogle potvrditi, „Autonomni okrug Severno Kosovo“ obuhvatao bi teritoriju gradova Zvečan sa 35 sela, Leposavić sa 72 sela, Severnu Mitrovicu i katastarsku zonu grad Zubin Potok sa 63 sela.\nAutentičnost ovog dokumenta novine nisu mogle da potvrde, ali „Koha“ se poziva na tumačenja diplomata s kojima je razgovarala i koji su navodno potvrdili da su tačke navedene u njemu u skladu s onim o čemu se očekuje da će se razgovarati u dijalogu.\nVučić iz Brisela: Očekujem nastavak dijaloga Beograda i Prištine sredinom maja\nKo inspiriše Prištinu da ne ispunjava Briselske sporazume\nMas: Pravi je trenutak za nastavak dijaloga Beograda i Prištine


Ako ideš automobilom na put ovo moraš da znaš | Turizam za Vas i Nas : Tourism for you and us\nAko ideš automobilom na put ovo moraš da znaš\nUkoliko ste od onih koji tek sada planiraju da krenu na put, upamtite ovo: neke stvari u vašim kolima mogu biti jednako opasne kao i prepreke na putu.\nŠiroko korišćena hemikalija koja sprečava paljenje delova kola, poznata kao HBCD, može imati štetne efekte po vaše zdravlje.\nOnaj ugodni miris novog auta dolazi od sveže farbe, tapacirunga, dezodoranasa i plastike iz unutrašnjosti kola. Ali ta prijatna aroma ima svoju cenu: tajvanska studija iz 2007. godine pokazuje da zapravo udišete potencijalno kancerogene isparljive hemikalije poznate kao isparljive organske materije (IOM).\nNije pametno da odvrnete radio do daske, to može biti opasno za vaše srce, navodi se u istraživanju sprovedenom 2009. godine u Južnoj Koreji.\nIstraživanje je pokazalo da su muškarci koji su se redovno izlagali buci jačoj od 85 decibela, nakon devetogodišnjeg perioda imali značajno viši sistolni krvni pritisak od onih koji su boravili u tihim okruženjima. Maksimalni nivo zvuka koje proizvode stereo uređaji u kolima često prelazi 100 decibela, piše „Mens helt“ (Men’s Health)\nTempomat Uključivanje tempomata (uređaja za automatsko održavanje brzine) može usporiti brzinu reakcije čak za pet sekundi, navodi su u ovogodišnjoj nemačkoj studiji, u kojoj su test vozači dovođeni u nepredviđene situacije u magli, ili u krivinama.


Kurc: Upotreba vakcine ”Sputnjik V” bi ubrzala proces vakcinacije – Televizija srpske dijaspore\nAustrija će vakcinisati svakoga ko želi da primi prvu dozu vakcine protiv kovida 19 u narednih 100 dana, a upotreba ruske vakcine “Sputnjik V” može da ubrza taj proces, izjavio je austrijski kancelar Sebastijan Kurc.\nOn je u obraćanju javnosti putem video-linka, povodom katoličkog Uskrsa, rekao da će Austrija u narednih 100 dana imati priliku da svakome ponudi barem jednu dozu vakcine, uprkos činjenici da su brojne farmaceutske kompanije isporučile samo 50 odsto ugovorenih vakcina za EU.\n“Ako upotrijebimo `Sputnjik V`, moći ćemo da ubrzamo proces”, istakao je Kurc.\nAustrijske vlasti planiraju da ovog mjeseca vakcinišu lica starija od 65 godina, u maju lica starija od 50 godina, a u junu osobe koje pripadaju ostalim starosnim grupama, kako bi se život vratio u normalno stanje tokom ljeta.\nKurc je naveo da se vlasti Austrije nadaju da će vakcinisanjem starijih moći da dođu do preokreta u maju, kada se smanji pritisak na bolnice, te da će moći da počnu sa mjerama ukidanja ograničenja, “čemu se svi nadaju”, javio je TASS.\nAustrijski kancelar je izjavio nakon sastanka sa ruskim ambasadorom u Austriji, Dmitrijem Ljubinskim, u srijedu, 31. marta, da su Moskva i Beč u završnoj fazi pred potpisivanje ugovora o isporuci ruske vakcine, te da bi Austrija mogla da naruči doze “Sputnjika V” već sljedeće sedmice.\nprocessebastijan kurcSputnjik Vubrzala biupotrebavakcinacijevakcine\nKurc: Pregovori sa Moskvom pri kraju, Austrija može da kupi “Sputnjik V”\nNemačka pregovara o kupovini “Sputnjika V”


Jeremić potvrdio: Otkazana sednica UN o Kosovu\nU kabinetu ministra spoljnih poslova Vuka Jeremića potvrđeno da je sednica Saveta bezbednosti Ujedinjenih nacija na kojoj je trebalo da se razmatra rekonfiguracija Misije UN na Kosovu odložena.\nMinistar Jeremić izjavio je da je sednica odložena na zahtev dve stalne članice Saveta bezbednosti, ali nije naveo o kojim zemljama je reč. Jeremić nije mogao da kaže koji je novi datum održavanja sednice Saveta bezbednosti, ali je izrazio uverenje da bi sednica mogla da bude održana do kraja nedelje.\n"Što se se tiče rekonfiguracije međunarodnog civilnog prisustva na Kosovu, mi smo svoju poslednju reč rekli. Uslovi Srbije su poznati i oni se neće menjati, a Srbija će podržati rekonfiguraciju samo ako ona bude sprovedena u skladu s Rezolucijom 1244, Ustavom Srbije i uz potvrdu Saveta bezbednosti", rekao je Jeremić.\nKako je ranije bilo najavljeno, Savet bezbednosti UN u utorak je trebalo da razmatra tromesečni izveštaj generalnog sekretara UN Ban Ki Muna o situaciji na Kosovu, uključujući proces rekonfiguracije međunarodnog prisustva i raspoređivanje Euleksa.


Partizan smanjio plate za 50 odsto - RTV Doboj\nFK Partizan smanjio je svim profesionalnim fudbalerima prvog tima, članovima stručnog štaba i menadžmentu kluba primanja za 50 odsto na tromjesečnom nivou.\nCrno-bijeli su reagovali na aktuelnu situaciju zbog koje se fudbalska prvenstva neće nastaviti prije juna.\nOdluku uprave je podržao prvi trener ekipe Savo Milošević, a umanjenje plata se odnosi samo na fudbalere, stručnih štab i menažment, dok će ostali iz radne zajednice zadržati svoja standardna primanja.\n– Kako je realno očekivati da će se vanredno stanje ukinuti tek u drugoj polovini maja, a fudbalska prvenstva nastaviti tokom juna, to je jasno da se međusobna prava i obaveze između klubova (poslodavaca) i profesionalnih fudbalera (zaposlenih) ne mogu ostvarivati kao u periodu redovnog stanja.\nS tim u vezi, a na osnovu preporuke FIFA, Mišljenja Ministarstva omladine i sporta Republike Srbije i članova 116. i 117. Zakona o radu Srbije, a u vezi sa čl. 137. Zakona o obligacionim odnosima, FK Partizan je, na svojoj sjednici Upravnog odbora, jednoglasno zaključio:\n* UO FK Partizan, uz saglasnost šefa stručkog štaba, donosi odluku da se u tromjesečnom periodu svim profesionalnim fudbalerima prvog tima, članovima stručnog štaba i članovima menadžmenta kluba, određuje umanjenje ugovorenih mjesečnih primanja za 50 odsto – navodi se u saopštenju FK Partizan.\nNeprihvatljiva lokacija Čerkezovac za odlaganje radioaktivnog otpada\nGasperini u centru pažnje, oglasila se Valensija\nRukometaši Borca šampioni BiH


Otvorena 29. roštiljijada - Društvo - Dnevni list Danas\nPočetna » Društvo » Otvorena 29. roštiljijada\n0Piše: FoNet 27. avgusta 2018. 23.16\n„Grad Leskovac je grad koji se svakodnevno modernizuje, obnavlja, uvodi savremene načine poslovanja i prati moderne trendove života, ali uz to se trudi da ne menja dobre tradicije“, rekao je Cvetanović.\n„Pored ovog brenda, koji nas ucrtava na svetsku mapu gastronomije i turizma, možemo se pohvaliti činjenicom da smo nosioci još dva brenda, ajvara i sprže, dok je proces brendiranja leskovačkog meda u toku“, rekao je Cvetanović.\nOn je dodao i da je ova manifestacija nastala 1989. godine kao lokalni sajam kulinarskih specijaliteta.\n„Do današnjih dana se izrodila u kvalitetno organizovan festival dobre zabave koji okuplja goste iz mnogih zemalja i promoviše naš grad kao svojevrsnu turističku atrakciju. Na roštiljijadu bi svi Leskovčani trebalo da budu ponosni, jer pokazuje sa smo grad sa dušom, grad meraka i bogatstva mirisa i ukusa“, poručio je Cvetanović.\nFoklor, male mažoretkinje i trubački orkestar i vatromet simbolično su označili početak Roštiljijade koja će trajati do nedelje.


AMSS: Širom Srbije saobraćaj umeren, a ove deonice izbegavajte zbog radova! • HAPPYTV.RS\nNa autoputevima i glavnim putnim pravcima u Srbiji saobraćaj je umeren, dok se u kasnijim popodnevnim časovima očekuje veći broj vozila, a samim tim i usporena vožnja na prilazima većim gradovima, saopštio je Auto-moto savez Srbije (AMSS).\nUpozorava se na česte odrone zemlje i kamena, i poseban oprez preporučuje se na deonicama koje prolaze kroz stenske useke i klisure. Prema podacima Uprave granične policije Srbije na graničnim prelazima na putničkim terminalima zadržavanja su do 30 minuta.\nDanas od podne zbog radova na pojačanom održavanju puta biće obustavljen saobraćaj na deonici iza Sremskih Karlovaca ka Banstolu, uključujući i na raskrsnici Čortanovci. Za vreme obustave vozila će se preusmeravati na alternativne pravce. Alternativni pravci za putnička vozila iz pravca Beograda su: Inđija, Maradik, Krušedol, Irig, Iriški venac, Petrovaradin, Novi Sad i obrnuto.\nOd 21. do 23. maja od 7.00 do 17.00 na deonici od petlje Bubanj Potok do tunela Straževica, kao i na Ostružničkom mostu saobraćaj će biti regulisan naizmeničnim propuštanjem vozila zbog radova na popravci oštećenog kolovoza na obilaznici oko Beograda.


Ograđivanjem farmi na otvorenom rizik od prenošenja afričke kuge svinja manji za 50 odsto - Portal NAŠE SELO\nOgrađivanjem farmi na otvorenom rizik od prenošenja afričke kuge svinja manji za 50 odsto\nEvropska agencija za bezbednost hrane – EFSA procenila jerizik od širenja afričke kuge svinja(AKS) na farmama svinja na otvorenom i predložila biosigurnosne i kontrolne mere na ovim farmama koje se nalaze na područjima EU pogođenim ASF-om.\nUzgoj svinja na otvorenom je uobičajen u EU. Međutim, ne postoji zakon o kategorizaciji takvih farmi, tako da su informacije ograničene, nisu usklađene i treba ih pažljivo tumačiti.\nNa nedavno održanom Panelu za zdravlje i dobrobit životinja zaključeno je da farme svinja na otvorenom nose značajan rizik od unošenja i širenja AKS. Međutim postavljanjem pojedinačnih čvrstih ili dvostrukih ograda na svim farmama svinja na otvorenom u oblastima EU u kojima je prisutna AKS ovaj rizik bi se mogao smanjiti za najmanje 50 odsto.\nPored toga, sprovođenje sveobuhvatnih, objektivnih procena biološke sigurnosti na farmama i odobravanje farmi svinja na otvorenom na osnovu potencijalnog rizika za biološku sigurnost dodatno bi se smanjilo rizik od unošenja i širenja ove opake bolesti.\nEFSA preporučuje da se odstupanja od trenutnih ograničenja na uzgoj svinja na otvorenom u područjima pogođenim ASK mogu razmotriti od slučaja do slučaja ako su sprovedene ove i druge određene mere biološke sigurnosti.S.K.\nnedelja, 31. maja 2020. U seoskim sredinama čak 84 odsto žena nema nikakvu nepokretnost na svoje ime, pokazala je analiza NALED-a i kompanije PwC. Žene bez vlasništva nad stanom ili kućom teže ostvaruju ekonomsku nezavisnost, a zabrinjava i to što je u selima i dalje prisutna svest da nisu deo roditeljskog doma, pa se i […]\nSveži listovi imaju antibakterijska i antiseptička svojstva pa se mogu koristiti u lečenju infekcija. Može se primenjivati lokalno dok direktno stavljanje listova bosiljka na rane, sprečava bakterijske infekcije. Foto: Depositphotos/tab62 Nalazimo se u periodu kad ubiramo plodove svog predanog rada i još uvek ih možemo koristiti u svežem stanju. Ali mnoge od gajenih biljaka potrebne su nam i u […]\nPosted on October 25, 2020 October 31, 2020 Author Sonja Cvetković\n24. oktobra 2020. Kraljevina Norveška sa 510.000 evra podržava sedam projekata koji će pomoći zapošljavanje 82 mladih u Srbiji, kroz unapređenje poslovnog okruženja u manje razvijenim područjima. Projekti se realizuju u okviru programa “Norveška za vas – Srbija”. Ovi projekti odabrani su u okviru javnog poziva, sprovedenog od 20. januara do 13. marta 2020, čiji […]\nZa godinu kukuruzu cena porasla 67 odsto, soji 81 odsto\nNovi pad cene tovljenika\nSibirska borovnica isplativija za čak 60% u odnosu na običnu\nJokovići cvećarstvo- Prvomajski uranak i Uskrs probudili sezonu cvećarima


Puštena u rad VE "Podveležje 1" - Istinomjer\nPuštena u rad VE “Podveležje 1”\nPočetkom maja 2020. godine, miniranjem i pripremom terena za buduća dva temelja, započeli su radovi na izgradnji vjetroelektrane “Podveležje” kod Mostara. Završetak izgradnje ovog objekta, čija gradnja se najavljivala više od decenije, tada je najavljen za prvi kvartal 2021. godine.\nFoto: FENA /Ivan Rozic\nZa ovaj projekat JP Elektroprivreda BiH je sa Vladom HNK potpisala koncesioni ugovor na period 30 godina, a puštanje u rad Vjetroelektrane “Podveležje” očekuje se u prvom kvartalu 2021. godine.\nEP BiH, 11. 5. 2020.\nDa će gradnja VE Podveležje biti završena u februaru 2021. godine iz EP BiH su tvrdili i prije godinu dana na sajmu ENERGA.\nVjetroelektrana Podveležje kod Mostara biće puštena u pogon u februaru 2021. godine.\nSemir Nurković, EP BiH, 13. 6. 2019.\nObećanje o gradnji VE “Podveležje”, našlo se i u programu SDA uoči Općih izbora 2018. godine, zajedno sa obećanjima o gradnji drugih energetskih potencijala.\nIzgradnju HE „Vranduk“, „Ustikolina“ i „Janjići“, te vjetroparkova „Podveležje“ i „Vlašić“, čime bi se osigurao godišnji kapacitet od 7.700 GWh na period od sljedećih 50 godina.\nSDA “Agenda 2026”, 2018.\nPodsjećamo, gradnja VE “Podveležje” najavljuje se još od 2010. godine kada je Vlada FBiH i donijela odluku o njenoj gradnji. Tender za izgradnju ovog objekta je raspisan u aprilu 2011. godine, ali je on ubrzo i stopiran. Kada je u julu 2012. godine potpisan aneks ugovora o koncesiji između Vlade HNK i JP Elektroprivreda BiH, najavljeno je da će kompletan projekat biti završen do kraja 2014. godine. Izgradnja pristupnih puteva, servisnih saobraćajnica i montažnih platoa za kranove započela je tek 2017. godine. U februaru 2019. godine potpisan je ugovor sa predstavnicima Konzorcija Siemens Gamesa (Siemens Gamesa Renewable Energy d.o.o. Hrvatska i Siemens Wind Power A/S Danska). Ugovor vrijedan 69 miliona eura odnosi se na projektovanje, isporuku opreme, građevinske radove, montažu, ispitivanje i puštanje u pogon 15 vjetroagregata Vjetroelektrane “Podveležje”, ukupne instalisane snage 48 MW. Tada je potpisan i Ugovor o petogodišnjem održavanju vjetroagregata nakon puštanja u rad Vjetroelektrane. Vjetroelektrana se finasira kreditnim sredstvima Njemačke razvojne banke – KfW i vlastitim sredstvima JP Elektroprivreda BiH.\nO dinamici izgradnje iz kompanije EP BiH javnost su obavještavali i tokom ljeta 2020. godine.\nRadovi na Vjetroelektrani “Podveležje 1”, prvom vjetroparku Elektropriverede BiH, završeni su tokom februara 2021. godine, a svečanost njenog puštanja u rad upriličena je 1. marta 2021. godine.\nPošto je vjetroelektrana “Podveležje 1” puštena u u rad u prvom kvartalu 2021. godine, Istinomjer će ranije data obećanja iz kompanije EP BiH u vezi sa završetkom realizacije ovog projekta ocijeniti kao ispunjena.


Predstavljena “Bijela knjiga rijeke Save” – Bistro Bosno i Hercegovino!\n1. Februara 2017. 5. Juna 2019. Senad\t0 Comments\nPrijetnje i mogućnosti za jednu od najvrijednijih rijeka Evrope ++ Razvijen pristup zaštiti od poplava ++ Svjetski dan močvarnih staništa, 02. februar\nBeč, Radolfzell, 01.02.2017. Povodom ovogodišnjeg Svjetskog dana močvarnih staništa, 02. februara, ekološke organizacije Riverwatch i EURONATUR su danas predstavile “Bijelu knjigu rijeke Sava”- sveobuhvatan rad o jednoj od ekološki najvrijednijih, ali najmanje poznatih rijeka Evrope.\nPročitajte i: RIJEKE TRPE, ADMINISTRACIJE PROLAZE: Banjaluka i dalje bez plana za preradu otpadnih voda\nPročitajte i: Policija silom deblokirala deponiju Uborak u Mostaru, ima povrijeđenih (VIDEO)\nBijelu knjigu rijeke Save možete pogledati u nastavku.\n← Izložba o ljudima koji su posvetili život borbi za prirodu u Muzičkom paviljonu u Banjoj Luci\nNa Neretvi ubijeno stotinjak zaštićenih ptica →\n4. Maja 2009. 5. Juna 2019. Kovach 1\nIz USR UNA Bihac: Opet izmjenjena odluka!!!\n“Trofej grada Tešnja”: U sklopu “Ljeta u Tešnju” na jezeru Mrkotić takmičenje u ribolovu\n27. Avgusta 2015. 5. Juna 2019. Senad 0


Broj objava u medijima o Djokoviću u poslednje dve nedelje porastao za 2.200 odsto - Radio Sto Plus\nBroj objava u medijima o Djokoviću u poslednje dve nedelje porastao za 2.200 odsto\nBroj objava u medijima o prvom teniseru sveta Novaku Djokoviću u poslednjih 14 dana, od dana kada je krenuo u Australiju, iznosio je 149.900 samo u Srbiji, što je 2.200 odsto više nego u prethodnom periodu kada je zabeleženo 6.600 objava.\nAgencija za digitalnu analitiku Digital Element predstavila je danas analizu praćenja onlajn i društvenih mreža o svemu što se prethodne dve nedelje dešavalo sa Djokovićem, koji je u nedelju deportovan iz Australije.\nMediji i navijači na društvenim mrežama su 11 dana pratili Djokovićevu borbu za ostanak u Melburnu, gde je trebalo da brani titulu. Njemu je ukinuta viza, iako je dobio medicinsko izuzeće od vakcinacije protiv korona virusa, pa je morao da napusti zemlju.\nKako se navodi, najviše objava – 7.700 bilo je 10. januara kada je objavljeno da je Djoković pobedio na sudu i da će igrati na Australijan openu.\nReakcije pratilaca na medijske objave o Djokoviću porasle su čak 5.000 odsto\nu odnosu na prethodni period i iznose 1,1 milion komentara, deljenja, lajkova i drugo. Najviše reakcija takodje je zabeleženo 10. januara – 39.800.\nOd svih medija koji su prenosili vesti o prvom teniseru sveta najviše je bila aktivna Tviter zajednica sa čak 74,4 odsto udela u ukupnoj medijskoj slici. Na temu Djokovića u poslednje dve nedelje bilo je ukupno 111.700 objava koje su\nzabeležile 614.100 reakcija, odnosno lajkova ili retvitova.\nIzjavu Djokovića, u kojoj objavljuje da želi da se odupre dezinformacijama o njegovom pozitivnom PCR korona testu u decembru i istovremenom prisustvu pojedinim dogadjajima, koju je objavio na Tviteru 12. januara, retvitovalo je i lajkovalo 22.400 ljudi.\nNajdominantnije osećanje zbog odluke Vlade da deportuje Djokovića, pratioci su iskazali ljutnjom – 41,4 odsto. Ljutnju je smenjivala tuga – 19,7 odsto, a veliki broj ljudi osećao je i ljubav, odnosno privrženost prema teniseru – 18,9 odsto, navela je agencija Digital Element.\nSrbija i Balkan su bili središte medijske erupcije, ali i drugi delovi sveta su slično komentarisali poslednja dešavanja iz Australije.\nViše od 60 odsto pratilaca su bili muškarci, a dominirala je starosna grupa izmedju 25 i 34 godine.


CRNO NA BIJELO: Evo ko su najveći budžetski korisnici, koliko se troši na njihove plate i... | Slobodna Bosna\nCRNO NA BIJELO: Evo ko su najveći budžetski korisnici, koliko se troši na njihove plate i...\nNa državnom nivou je 75 budžetskih korisnika - ministarstava, agencija, regulatornih organa, pravosudnih institucija i slično.\nPublikacika "Budžet za građane" sadrži jednostavno objašnjenje kako se prikuplja i troši novac iz budžeta Bosne i Hercegovine. Ministar finansija i trezora Vjekoslav Bevanda poručio je u uvodu publikacije da ovim vlast želi biti otvorenija prema građanima. U publikaciji su obrazloženi osnovni pojmovi potrebni za razumijevanje budžetiranja na državnom nivou. Između ostalog, istaknuto je koliko ima budžetskih korisnika, ko su najveći korisnici, koliko novca se troši na plate i naknade zaposlenih u javnom sektoru državnog nivoa, makroekonomske projekcije i predviđanja.\nNa državnom nivou je 75 budžetskih korisnika - ministarstava, agencija, regulatornih organa, pravosudnih institucija i slično. Svi oni se finansiraju od poreza, neporeznih prihoda, transfera novca od drugih nivoa vlasti i tekuće podrške iz inostranstva. Tu je i novac kao preneseni višak sredstava iz prethodnih godina.\nStruktura prihoda budžeta (Foto: Screenshot "Budžet za BiH")\nInstitucije koje najviše troše novca (Foto: Screenshot "Budžet za BiH")\nNavedeni su u prošloj godini potrošili više od 683 miliona KM ili više od 68 posto od skoro milijardu KM budžeta. Ministarstvo odbrane je, kao najveći korisnik u 2020., imalo rashode veće od 287 miliona KM.\nInstitucije koje najviše izdvajaju za plate (Foto: Screenshot "Budžet za BiH")\nU spomenutim institucijama se najviše trošilo na plate pa su tako u Ministarstvu odbrane, od 287 miliona KM, na plate prošle godine otpala 254 miliona KM.\nSud Bosne i Hercegovine je institucija u kojoj je 2020. najviše novca od ukupnog budžeta dato za plate. Od 16 miliona KM, za plate je bilo 13 miliona KM.\nU publikaciji su navedene projekcije nominalnog i realnog BDP-a u ovoj godini, sljedećoj i 2023. godini.\nNominalni BDP predstavlja zbir količina finalne robe i usluga koje su proizvele rezidentne jedinice u zemlji tokom određenog vremenskog perioda pomnožen s njihovim tekućim cijenama. Očekuje se da će nominalni BDP ove godine iznositi 4,2 posto, 2022. godine 4,9 posto i 2023. godine 4,7 posto.\nRealni BDP predstavlja zbir količina finalnih dobara u stalnim (umjesto tekućim) cijenama te ukazuje na količinu proizvedenih proizvoda i usluga. Očekuje se da će realni BDP ove godine biti 3,1 posto, 2022. godine 3,3 posto i 2023. godine 3,5 posto, piše Klix.ba.\nEkonomske prognoze (Foto: Screenshot "Budžet za BiH")\nIzdavanje publikacije su podržali "Deutsche Gesellschaft für Internationale Zusammenarbeit (GIZ) GmbH" u ime Saveznog ministarstva za ekonomsku saradnju i razvoj njemačke savezne vlade u saradnji s Vladom Velike Britanije.\nTEGELTIJA GASI POŽAR NAKON USVAJANJA BUDŽETA: Vijeće ministara osnovat će fond sredstava koji će koristiti kao pomoć onima...\nKAKO JE BUDŽET TREBAO BITI USVOJEN: Dodik otkrio detalje, ali "zaboravio" imenovati krivca\nPREDRAG KOJOVIĆ O ISHODU U DOMU NARODA BiH: "Kakva bezobrazna bahatost, svako..."\nHADŽIKADIĆ DIREKTNO NA ADRESU URSULE VON DER LEYEN I JOSEPA BORRELLA: "Ako se dopusti da ured Direkcije EU u BiH udovolji interesima autoritarnih etno-nacionalnih vođa u BiH..."


Samoubilački bombaški napad - Blic Online\nKamera snimila kako su turisti PUKOM SREĆOM PREVARILI SMRT: Seo u prepun restoran, ali bomba je srećom ZAKAZALA (VIDEO)\nBroj žrtava terorističkih napada u Šri Lanki popeo se na 257, a u međuvremenu se pojavio snimak još jednog bombaša koji je trebalo da se raznese u hotelu, ali na sreću, to mu nije pošlo za rukom.\nBroj žrtava koordinisanih samoubilačkih bombaških i oružanih napada "Islamske države" na jugu Sirije povećan je noćas na skoro 250, a više od polovine su civili, saopštila je Sirijska opservatorija za ljudska prava.\nIrak: U bombaškom napadu ID poginulo 17 ljudi\nNajmanje 17 osoba je poginulo, dok je njih 28 ranjeno u napadu dvojice bombaša samoubica u području Naravana, jugoistočno od iračke prestonice Bagdada, preneli su lokalni mediji.\nSTRAH I JEZA U KAMERUNU Dvostruki bombaški napad na izbeglički kamp izveli DECA SAMOUBICE\nBroj žrtava u dvostrukom bombaškom napadu na kamp sa raseljenim civilima na severu Kameruna, povećan je najmanje devet, dok je više od 30 ranjeno, rekli su zvaničnici.\nDVOSTRUKI BOMBAŠKI NAPAD U Kabulu poginulo 16 osoba\nNajmanje 16 ljudi pogunulo je danas u dvostrukom bombaškom napadu na sedište policije i obaveštajne službe u Kabulu, saopštili su avganistanski zvaničnici.\nU dva bombaška napada u Siriji 35 mrtvih\nNajmanje 35 ljudi je poginulo u dva samoubilačka napada na sedišta snaga bezbednosti u Homsu, u centralnoj Siriji, saopštila je danas opoziciona sirijska Opservatorija za ljudska prava. Među poginulima je i jedan oficir.\nNajmanje osam ubijeno u bombaškom napadu u Damasku\nNajmanje osam osoba ubijeno je u Damasku u napadu bombaša samoubice, saopštila je sirijska Opservatorija za ljudska prava.\nBOMBAŠKI NAPAD U BAGDADU Broj poginulih porastao na 32, desetine povređene\nU samoubilačkom napadu automobilom-bombom u gusto naseljenom delu Bagdada poginule su najmanje 32 osobe, a povređeno je nekoliko desetina ljudi, saopštili su izvori iz iračke policije i bolnica.\nLOS ANĐELES U PANICI Dojava o bombaškom napadu, pojačne mere bezbednosti u metrou\nMere bezbednosti na svim stanicama metroa u Los Andjelesu pojačane su nakon što je iz inostranstva primljena dojava o tome da je danas moguć bombaški napad na jednu od stanica, saopštili su lokalni zvaničnici.\nBOMBAŠKI NAPAD U KABULU Najmanje 27 ljudi poginulo u eksploziji u džamiji\nNajmanje 27 ljudi je danas poginulo u Avganistanu, a 35 je ranjeno u samoubilačkom bombačkom napadu na šiitsku džamiju, izjavio je policijski zvaničnik.\nGeneralni sekretar UN Ban Ki Mun osudio je danas "teroristički bombaški napad" na bolnicu u pakistanskom gradu Kveta, u kojem je poginulo najmanje 70 ljudi.\nUbijen kurdski komandant u Siriji\nVisoki komandant militantne grupe Radnička partija Kurdistana (PKK) ubijen je u bombaškom napadu na auto u kojem se nalazio na severoistoku Sirije, javila je danas agencija Anadolu.\nRACIJA U TURSKOJ Uhapšeno 11 stranaca povezanih sa bombašima koji su napali istanbulski aerodrom\nTurska policija je privela jutros 11 stranaca osumnjičenih da su pripadnici ćelije takozvane Islamske države u Istanbulu i da su bili povezani sa bombašima samoubica koji su izveli napad na glavnom istanbulskom aerodromu Ataturk.\nTri bombaška napada u Bagdadu: Poginulo 20 ljudi, a 50 povređeno\nViše od 20 ljudi danas je poginulo, a oko 50 povređeno u tri bombaška napada u Bagdadu, izjavili su policijski i medicinski izvori.\nKRVAV DAN U BAGDADU Na desetine mrtvih u nekoliko bombaških napada\nNajmanje 12 osoba je poginulo, a više destina je ranjeno u odvojenim napadima u Bagdadu i okolini tog grada, saopštili su danas irački zvaničnici.\nTRAMP O NAPADU "Da li se sećate kako je Brisel bio lepo mesto nekada? Više nije!"\nTeroristički napadi koji su se danas dogodili u Briselu izazvali su posude iz celog sveta, a na svom zvaničnom Tviter nalogu oglasio se i kandidat za predsedničku nominaciju Republikanske partije, Donald Tramp.\nDavutoglu: "Centri terorizma" odgovorni za napad u Istanbulu neće sprečiti našu borbu\nTurski premijer Ahmet Davutoglu osudio je samoubilački bombaški napad u Istanbulu kao nehumani akt koji su izveli "centri terorizma", poručivši da će Turska nastaviti odlučnu borbu protiv takvih grupa.\n"PPK JE ODGOVORNA" Privedeno 11 OSUMNJIČENIH za bombaški napad u Ankari\nTurski premijer Ahmet Davutoglu izjavio je da je identifikovano 35 tela žrtava sinoćnjeg bombaškog napada u Ankari, a da je 11 osoba privedeno, prenosi Rojters.\nTROSTRUKI NAPAD Razneo se bombaš samoubica, pa aktivirane dve bombe, poginulo 30 ljudi\nViše od 30 ljudi danas je poginulo, a nekoliko desetina povređeno od tri eksplozije u centru sirijskog grada Homsa, rekao je policijski izvor agenciji RIA "Novosti".\nU napadu Al Šababa ubijeno 16 ljudi ispred restorana u Somaliji\nNajmanje 16 osoba je poginulo, a 33 je povređeno u napadu bombaša-samoubice ispred jednog restorana popularnog među etiopskim i somalskim vojnicima u gradu Baladvejne u centralnom delu Somalije, saopštili su zvaničnici.


Dačić sa novom šeficom predstavništva UNHCR u Srbiji Frančeskom Boneli - Politika - Dnevni list Danas\nPočetna » Politika » Dačić sa novom šeficom predstavništva UNHCR u Srbiji Frančeskom Boneli\nDačić sa novom šeficom predstavništva UNHCR u Srbiji Frančeskom Boneli\nMinistar spoljnih poslova Srbije Ivica Dačić izrazio je danas uverenje da će ponovni boravak nove šefice predstavništva Visokog komesarijata UN za izbeglice (UNHCR) u Beogradu Frančeske Boneli biti uspešan i istakao da Srbija u UNNCR vidi važnog partnera, saopštilo je resorno ministarstvo.\n0Piše: Beta 27. avgusta 2020. 14.59\n„Srbija u UNHCR vidi važnog partnera, o čemu, pored dugogodišnje saradnje u rešavanju pitanja izbeglica, svedoči i rad na polju rešavanja aktuelne migrantske krize, naročito u novonastalim otežanim okolnostima usled pandemije Kovid-19“, rekao je Dačić kome je Frančeska Boneli predala kredencijale o stupanju na dužnost.\nDačić je posebno naglasio značaj pitanja dugotrajnog zbrinjavanja raseljenih u Srbiji, kako izbeglica iz BiH i Hrvatske, tako i interno raseljenih lica sa Kosova i Metohije, te iskazao uverenje da će UNHCR nastaviti da podržava Regionalni stambeni projekat.\nBoneli je ukazala da će UNHCR i ona lično nastojati da saradnja sa Srbijom na unapređenju prava i položaja izbeglica, migranata i raseljenih lica koji se nalaze na teritoriji Srbije bude uspešna kao i do sada.\nPozitivno je, kako se dodaje u saopštenju, ocenila humani odgovor Srbije prilikom izbijanja i trajanja migrantske krize, te istakla da se raduje budućoj saradnji.\nFrančeska Boneli, Ivica Dačić, Ministarstvo spoljnih poslova, UNHCR, Visoki komesarijat UN za izbegliceBeograd\nBoneli: U Srbiji oko 7.000 migranata, to nije situacija koja je van kontrole\nDačić: Rešenje postoji ako ima volje, stambenim programom zbrinuto više od 5.100 porodica izbeglica


sreda, 23. mart 2016. 09:42h\nPokret “Dosta je bilo – Saša Radulović” Pančevo se zalaže za izbor direktora preko javnog konkursa, ali ne onako kako je to učinila lokalna samouprava 2013. godine kada je konkurs sprovela komisija sastavljena od 5 članova koju je formirala Skupština grada na predlog gradske Kadrovske komisije.\nTada je precizirano da predsednik i članovi komisije ne mogu biti narodni poslanici, odbornici u Skupštini grada, kao ni imenovana lica državne uprave, Autonomne Pokrajine Vojvodine, kao ni grada Pančeva.\nOdluka nije sprečavala da u Komisiji budu birani članovi stranaka koji nisu na tim funkcijama. Upravo to se i desilo. U komisiji su sedeli članovi vladajućih stranaka i na taj način direktno uticali na izbor svojih kandidata. Prethodno su tajno vršili nekakvu usmenu proveru stručnosti kandidata i bodovali ih po nepoznatim kriterijumima.\nBesmisleni javni konkursi i netransparentnost doveli su do toga da u 9 javnih i javno komunalnih preduzeća uključujući i Aapoteku sedne čak 25 direktora nakon lokalnih izbora 2012. godine. Na kraju Pančevke i Pančevci ispaštaju a odgovornost ne snosi niko, navodi se u saopštenju Pokreta.\nKomisija ne sme biti sastavljena od članova partija već od stručnih ljudi. Konkurs za izbor direktora mora da sadrži pismeni plan rada svakog kandidata, kao i prethodno utvrđeni ciljevi i očekivani rezultati. Izboru direktora mora da prethode javni intervjui kandidata na kojima je dozvoljeno prisustvo svim građanima i nevladinim organizacijama i gde je svima data mogućnost i audio i video snimanja. Svi imaju pravo da postavljaju pitanja kandidatima.\nPosebno nas zabrinjava situacija u JKP ATP Pančevo kojem prete novi finansijski problemi. Prema budžetu grada Pančeva za 2016. godinu izdvojeno je znatno manje sredstava u odnosu na prošlu godinu. Rebalansom budžeta sredstva su dodatno umanjena. Rukovodstvo i direktori su se više puta menjali, piše dalje u saopštenju.\nKako ATP ne bi zadesila sudbina Apoteke, zahtevamo od rukovodstva da što pre uradi sledeće:\n- Detaljno izvršenje budžeta sa punom analitikom (uključujući i prihode) – na mesečnom nivou,\n- Broj zaposlenih – na mesečnom nivou,\n- Posebno se objavljuje broj zaposlenih na neodređeno vreme, na određeno vreme, po ugovoru o privremenim i povremenim poslovima, ugovoru o delu.\n- Biografije svih rukovodilaca, izvršnih menadžera, direktora, načelnika, članova upravnih i nadzornih odbora,\n- Popis imovine i procenu vrednosti te imovine po svim stavkama – mesečno ažuriranje,\n- Popis svih dugovanja i potraživanja – mesečno ažuriranje,\n- Popis svih sudskih predmeta u toku sa aktivnom i pasivnom legitimacijom pred svim sudovima, domaćim i stranim. Objavljena tužba i odgovor na tužbu,\n- Svaki upravni akt (odluka, rešenje, itd.),\n- Sve obavljene inspekcije sa nalogom i rezultatom inspekcije,\n- Svaki ugovor koji potpisuje u roku od 48 sati od dana potpisa ugovora,\n- Svaku svoju odluku u roku od 48 sati od dana donošenja odluke,\n- Sistematizaciju radnih mesta\nSistematizacija sadrži spisak svih radnih mesta, opis radnog mesta, potrebne kvalifikacije i merila radnog učinka. Objavljuje se i ko je trenutno zaposlen na tom radnom mestu (bez imena i prezimena osim za rukovodioce): godina rođenja, pol, kvalifikacije (tačan naziv upisane i završene škole, datum upisa, datum diplomiranja, prosek, radno iskustvo sa nazivom poslodavca i radnog mesta pre zaposlenja) i datum zaposlenja.\n- Kvartalni radni učinci svih zaposlenih po sistematizaciji, uključujući i pokrenute disciplinske postupke,\n- Merljiv plan rada i poslovanja,\n- Kvartalno merenje plana poslovanja i objavljivanje izveštaja o radu.\n- Javne nabavke.\nSve nabavke, uključujući i nabavke male vrednosti, se objavljuju na sajtu. Javna nabavka mora da sadrži ugovor koji će biti potpisan. Sve primedbe na javnu nabavku se javno objavljuju. Razlozi i uslovi za javnu nabavku moraju biti obrazloženi. Sve ponude se javno objavljuju nakon njihovog otvaranja na sajtu, kao i izveštaji o realizaciji nabavki.\nPotpuna transparentnost je najvažniji lek protiv korupcije i partijskog zapošljavanja. Potpuna transparentnost je ključ za uvođenje reda, zaključuje se u saopštenju.\nAutor: GO “Dosta je bilo – Saša Radulović” Pančevo\ndosta je bilo pančevo


LG objavljuje finansijske rezultate za drugi kvartal 2010. godine\n2010 07. 29\nDobri rezultati u Home Entertainment i Home Appliance poslovnim jedinicama doprineli balansiranju pada profita u poslovnoj jedinici Mobile Communications\nBeograd, 29. jul, 2010.- Kompanija LG Electronics (LG) objavila je prihode, koji još uvek nisu prošli internu reviziju, za drugi kvartal ove godine zaključno sa 30. junom 2010. godine. Uprkos recesiji koja se nastavlja, prihodi od prodaje u većini poslovnih jedinica su u porastu u odnosu na isti kvartal prošle godine. Dobri rezultati u Home Entertainment i Home Appliance poslovnim jedinicama doprineli su da se izbalansira pad profita poslovne jedinice LG Mobile Communications.\nLG je na svetskom nivou u drugom kvartalu 2010. godine ostvario prodaju od 12,4 milijardi američkih dolara i operativnu dobit od 108 miliona. U okviru LG Home Entertainment prodaja je porasla za 4 odsto u odnosu na prethodni kvartal i 19 odsto u odnosu na prethodnu godinu zahvaljujući prodaji flat panel televizora. Tom prilikom ostvareni su prihodi od prodaje u iznosu od 4,6 milijardi američkih dolara i 24 miliona operativne dobiti. Ukupna količina prodatih jedinica flat panel televizora je porasla na 6,3 miliona jedinica što predstavlja uvećanje od 47 odsto u odnosu na prošlu godinu.\nKompanija LG Mobile Communications je prodala 30,6 miliona jedinica u ovom kvartalu, što predstavlja rast od 13 odsto u odnosu na prethodni kvartal i 2 odsto u odnosu na isti period prošle godine. Ovo je rezultat kontinuiranog rasta na tržištima koja su u nastajanju i uvođenja novih smart telefona kao što su Ally i Optimus Q. Ukupna prodaja mobilnih telefona je porasla 5,8 odsto u odnosu na prethodni kvartal, ali u odnosu na prethodnu godinu su 29,5 odsto manja zbog ulaganja u razvoj i istraživanje i proširenja kanala na tržištima u razvoju. LG Home Appliance Company demonstrira konstantan pozitivan rast od 29 odsto na 2,3 milijardi američkih dolara prihoda od prodaje i 159 miliona operativne dobiti.\nRast od 11 odsto sa prihodom od prodaje od 1,4 milijarde američkih dolara i operativniom dobiti od 51 milion dolara ostvarila je LG Air Conditioning Company u odnosu na 2009. godinu. Ova poslovna jedinica namerava da ojača svoju globalnu konkurentnost sa novim, energetski efikasnijim modelima i ulaganjima u solarne ćelije i LED osvetljenje kao pokretače budućeg rasta. U okviru poslovne jedinice LG Business Solutions zapažen je prihod od prodaje u visini od jedne milijarde američkih dolara sa porastom od 14,7 odsto u odnosu na prošlu godinu, kao rezultat potražnje za monitor televizorima i LED monitorima širom sveta.\nDobit u drugom kvartalu 2010. godine porastao je za 27 odsto u odnosu na prethodni i dostigao vrednost od 736 miliona američkih dolara (856 milijardi korejskih vona) zahvaljujući dobiti od 815 milijardi korejskih vona od obustavljenih operacija i činjenice da je LG Innotek izostavljen iz konsolidovanih podataka LG-ja.\nKompanija LG očekuje skroman rast u trećem kvartalu 2010. godine kao nastavak globalnog ekonomskog oporavka. LG će nastaviti da uvodi nove proizvode u glavne kategorije, uključujući smart telefone, istovremeno investirajući značajna sredstva u istraživanje i razvoj i marketing kako bi razvila vrhunske proizvode i ojačala svoju poziciju u odgovarajućim kategorijama proizvoda.


Vidljivi rezulati po pitanju privrednog rasta\nVišković - Vos\nPredsjednik Vlade Republike Srpske Radovan Višković razgovarao je danas sa amabasadorom Kraljevine Holandije u BiH Rejnautom Vosom.\nTokom sastanka razgovarano je o aktuelnoj političkoj i ekonomskoj situaciji u Republici Srpskoj, BiH, s naglaskom na proces evropskih integracija u BiH.\nPredsjednik Vlade Republike Srpske upoznao je ambasadora Holandije sa poslovnim prilikama u Republici Srpskoj u kontekstu reformi koje Vlada provodi s ciljem rasterećenja privrede i stvaranja povoljnijeg poslovnog ambijenta.\nOvom prilikom je istaknuto da nekoliko holandskih kompanija posluje na ovim prostorima, te da je Holandija veliki izvoznik poljporivrednih proizvoda, što uz preuzimanje dobrih praksi i iskustva može doprinijeti razvoju domaće poljoprivrede.\nZajednički je ocijenjeno da su postignuti vidljivi rezulati po pitanju privrednog rasta, ali da su razvoj ekonomije, unapređenje poslovne klime na privlačenju investicija i otvaranje novih radanih mjesta najvažniji prioriteti u budućem radu.\nNa sastanku je bilo riječi i o mogućnostima i potencijalima za razvoj privrednih i ekonomskih odnosa na osnovu razvoja putne infrastrukture i aerodroma u Banjaluci, navodi se u saopštenju Biroa za odnose sa javnošću Vlade Republike Srpske.\nRadovan Višković ambasador Holandije u BiH\nVišković poručio studentima: Razbijmo stereotipe o Srbima!\nNajsavremeniji uslovi za liječenje\nVišković: Privilegija je učestvovati u ovakvim projektima\nVišković: Opozicija da predloži kvalitetne amandmane


Karleušina haljina od 20 evra koja izgleda mnogo skuplje - NOVA portal\nShowbiz Autor:Telegraf22. jun. 202112:57\nDa Jelena Karleuša gotovo svakim svojim stajlingom privuče pažnju, znaju i ptice na grani. Međutim, iako njene odevne kombinacije često koštaju i po nekoliko hiljada evra, pevačica neretko pokaže da i s malo novca možete biti stilizovani.\nPevačica je nedavno na Instagramu objavila fotografiju u narandžastoj odevnoj kombinaciji, koja doduše dosta toga otkriva, ali ipak izgleda originalno, kao da je upravo sišla s manekenske piste.\nMnogi su se u komentarima ispod fotografije pak šalili na račun Karleušinih sandala i torbe, koje u zbiru koštaju 2.070 evra.\nEstradni vremeplov: Kakvi su pevači bili na početku karijere\nStajling Jelene Karleuše izgleda čedno samo na prvi pogled\nJednom prilikom je Dara Bubamara, aludirajući na svoj narandžasti Ferari i torbu poznatog brenda, rekla „narandža boli“, pa su mnogi na to aludirali u komentarima, misleći na pevačicine skupocene narandžaste komade.\nJelenine Versaće sandale i torbica u narandžastoj boji zaista puno koštaju. Pevačica je za torbicu iskeširala 1.080 evra, a za sandale 990, što je ukupno 2.070 evra.\nIpak, da je Karleuša pravi mag kada je u pitanju kombinovanje skupih i pristupačnijih odevnih predmeta, pokazala je i u čuvenoj narandžastoj kombinaciji. Narandžasta haljina s fotografije na zvaničnom sajtu prettylittletings.com košta 20 evra na popustu, dok joj je originalna cena 25 evra, prenosi portal Telegraf.


"Energoprojekt" ostvaruje 85% polugodišnjeg plana\nBeogradski holding "Energoprojekt" će u prvom polugođu 2010, prema očekivanoj prognozi poslovanja, realizovati 78,9 mil EUR ili 85% polugodišnjeg plana.\nZa prvih šest meseci "Energoprojekt" je planirao zbirni konsolidovani prihod u zemlji i inostranstvu od 93,1 mil EUR, navodi se u informaciji o tekućem poslovanju generalnog direktora Vladana Pirivatrića, objavljenoj pred skupštinu akcionara 30. juna.\nU oblasti energetike, ekologije i vodoprivrede za prvih šest meseci godine očekuje se ostvarenje zbirnog konsolidovanog prihoda od 21,2 mil EUR, što predstavlja 77% planiranog.\nNa sektorima građevinarstva, infrastrukture i industrije računa se na konsolidovani prihod od 47,7 mil EUR odnosno 83% plana dok se u poslovanju ostalih društava očekuje konsolidovani prihod od 3,6 mil EUR, što je 8% više od planiranog.\n"Energoprojekt holding", odnosno matično društvo, očekuje u prvom polugodištu nekonsolidovani prihod od 15 mil EUR, 11% veći od planiranog.\nUkupan konsolidovani prihod sistema "Energoprojekt" u zemlji i inostranstvu za celu 2010. godinu planiran je na 225,3 mil EUR.\nSrbija na putu ka izlasku iz krize\nBeograd -- Srbija pokazuje da je na dobrom putu ka izlazu iz krize, kaže zamenik rukovodioca u Evropskoj komisiji za proširenje Lars-Erik Forsberg.\nOn dodaje da je Srbija ispunila niz obaveza koje su bile neophodne da bi joj Evropska unija (EU) uplatila i drugu ratu pomoći za budžet od 50 miliona evra.\nForsberg je podsetio da je EU krajem prošle godine isplatila prvu ratu pomoći od 50 miliona evra, koja je dodeljenja pošto je Srbija ispunila postavljene zahteve.\nOn je izrazio očekivanje da će Unija imati na raspolaganju dovoljno novca, kako bi isplaćivanjem preostalih sredstava i dalje pomagala održavanju makroekonomske stabilnosti u našoj zemlji.\nOdobrena sredstva bila su deo Instrumenta pretpristupne pomoći EU (IPA), namenjena za pomoć zemljama koje teže tome da postanu članice Unije.\nForsberg je rekao da je bilo reči o tome bi EU mogla Srbiji dati i kredite kao makrofinansijsku pomoć, čija bi realizacija bila u veoma tesnoj sprezi sa odnosima između Srbije i MMF-a, a zavisila bi i od finansijskih potreba Srbije.\nOn je podsetio da se u budžetima zemalja Evropske unije vrše pooštrene mere i kontrola nad finansijama, pošto je uočeno da je "očigledno da pojedine članice EU imaju problem sa prevazilaženjem krize".\nForsberg je istakao da pojedini delovi Prelaznog trgovinskog sporazuma EU i Srbije donose pravila o konkurenciji i drugu regulativu koja doprinosi stabilnosti tržišta, ocenjujući da će obaveze koje Srbija ima prema EU kroz taj sporazum biti veoma povoljne za stvaranje dobrog domaćeg tržišta.\nOn je rekao da će srpske kompanije morati da se suoče s tim da će na tržištu u budućnosti biti mnogo više konkurentnosti, ali da je takođe važno znati da će više jeftinijih evropskih proizvoda na srpskom tržištu biti od velike koristi ovdašnjim potrošačima.\nForsberg je takođe naglasio da bi Prelazni sporazum mogao biti dobra osnova za privlačenje investicija koje su Srbiji neophodne da bi povećala zaposlenost, ocenjujući da naša zemlja ima dobru geografsku pozicioniranost i dobro tržište za saradnju sa susedima.\nNovi Sad -- Agrokor je u srpskim kompanijama u kojima ima većinski paket akcija do sada uložio oko 450 miliona evra, kaže vlasnik hrvatske kompanije Agrokor Ivica Todorić.\nTodorić je dodao da je samo tokom prvih šest meseci ove godine Agrokor investirao oko 100 miliona evra.\n"Mi godišnje u kompanijama u Srbiji ostvarujemo promet od 600 miliona evra, od čega je 40 miliona izvoz. Trenutno u Srbiji zapošljavamo oko 7.000 radnika, a naša težnja je da zaposlimo još ljudi", rekao je Todorić.\nOn kaže da "Srbija ima veliku priliku za proizvodnju, izvoz i konkurentnost poljoprivrede i prehrambene industrije. Zato je i naše strateško opredeljenje da investiramo toliko sredstava u naše kompanije u Srbiji".\nInače, Industrija ulja Dijamant iz Zrenjanina i „Dijamant agrar“ otvorili su farmu za tov junadi Planta u Futogu i otkupni centar za voće i povrće u Begeču, u koje je ukupno investirano oko 12 miliona evra.\nTodorić, čiji je Agrokor većinski vlasnik uljare Dijamant, kaže da je u zrenjaninskoj uljari ove godine ukupno investirano 50 miliona evra u nove tehnologije i skladišne prostore i najavio da će investicije biti nastavljene i do kraja godine.\nFarma junadi u Futogu je grinfild investicija, koja se prostire na 5,5 hektara zemlje. Njenim otvaranjem omogućena je proizvodnja oko 2.000 grla godišnje, čije će meso biti namenjeno domaćem i stranom tržištu.\nCentar za otkup voća i povrća „Agro fruktus“ u Begeču ima 4.000 kvadratnih metara rashladnog prostora i u planu je da se u njemu dugoročno ugovara proizvodnja i otkup za celu Vojvodinu.\nAkcionarima Tigra 20 RSD po akciji\nPirot -- Akcionarima korporacije Tigar biće isplaćena trećina dobiti iz 2009. koja je iznosila od 113,7 miliona dinara ili 19,84 dinara po akciji, na ime dividendi.\nSkupština akcionara Tigra, kako je saopšteno iz te kompanije, je usvojila finansijski izveštaj i izveštaj o poslovanju za prošlu godinu.\nTigar je imao neto dobit od 113,68 miliona dinara od čega će 37,9 miliona, biti isplaćena akcionarima kao dividende.Preostali deo dobiti biće usmeren u neraspoređenu dobit koja može biti predmet raspodele u narednim godinama.\nPrilikom usvajanja finansijskog izveštaja za 2009. godinu akcionarima je prezentovan izveštaj o poslovnim aktivnostima u prošloj godinu, u kojoj je kompanija, i pored globalne krize, nastavila započeti investicioni ciklus.\nPredsednik kompanije Dragan Nikolić rekao je da su i u prošloj godini brojni timovi u kompaniji bili angažovani na ostvarenju ciljeva kompanije koji se odnose na stvaranje vrednosti, kako za zaposlene, tako i za vlasnike.\n"Prioritet menadžment tima je i dalje razvoj sistema koji je održiv na dugi rok. Tokom prethodne godine, a slobodno mogu reći i u prvoj polovini 2010. napravili smo krupan korak u tom pravcu", rekao je Nikolić.\nAkcija Tigra, sa A Listinga Beogradske berze, trenutno vredi 748 dinara prema maksimalnih 1.058 dinara iz septembra i minimalnih 586 dinara iz decembra 2009. godine. Tržišna kapitalizacija pirotskog proizvođača gumene obuće, tehničke gume i hemijskih proizvoda, dostiže 1,23 milijarde dinara.\nSIEPA: Pregovara se o investicijama 80 stranih kompanija\nDirektor Agencije za strana ulaganja i promociju izvoza Srbije (SIEPA) Božidar Laganin izjavio je danas (24. jun 2010. godine) da se vode pregovari o ulaganju 80 inostranih kompanija u Srbiju.\nLaganin je na forumu "Planirajmo 2011" na Mokroj gori kazao da bi priliv od stranih investicije mogao da bude veći nego u 2009, kada je iznosio 2,4 mlrd USD.\nOn je kazao da su za ulaganju u Srbiju zainteresovane uglavnom kompanije iz evropskih zemalja koje nameravaju da investiraju u automobilsku, mašinsku, tekstilnu, drvnu inudstriju i poljoprivredu.\nLaganin je naglasio da je interes Srbije da što više stranih investicija bude u nerazvijenim područjima, za šta su investitorima obezbeđeni i podsticaji.\nGeneralni direktor cementare "Lafarge" u Beočinu Kostin Bork kazao je da u Srbiji postoji sve što je potrebno da bi strani investitori uspešno poslovali.\nBork je naveo da su prednosti Srbije geografski položaj, stabilana politička situacija, približavanje Evropskoj uniji, dobra, ali stara industrijska baza, kvaltetni tehnički i ljudski resusri i solidan bankarski sektor.\nMinister: EUR 22bn for infrastructure\nBELGRADE -- The highway sections between Novi Sad and Horgoš, and Subotica and Kelebija are priority projects that are to be completed by the end of 2010.\nThis is according to Serbian Minister for Infrastructure Milutin Mrkonjić, who spoke on Wednesday in Belgrade, during the presentation of the General Transport Master Plan for Serbia.\nThe plan envisages a EUR 22.18bn investment in traffic infrastructure in the next 17 years, Mrkonjić said.\nThe document was adopted by the National Council for Infrastructure last week.\nMrkonjić underlined that "Serbia was presented with a master plan" that includes road, railroad, air and water transport projects, "in keeping with European standards".\n"By integrating Serbia into the European transport network, we create the conditions that Serbia need in order to become a European country," said he.\nThe presentation at the Palace of Serbia was attended by EU Delegation in Serbia chief Vincent Deger, Serbian Deputy PMs Jovan Krkobabić and Ivica Dačić, Director of the government EU Integration Office Milica Delević, representatives of the World Bank and the European Bank for Reconstruction and Development (EBRD), ambassadors of EU member states and other officials.


MEĐUNARODNI TURNIR U SARAJEVU: Crno-beli stali na korak do finala, sledi borba za treće mesto - Rukometni klub Partizan\n08.09.2018. | Sezona 2018/2019\nMladi rukometaši Partizana, dečaci rođeni 2002. godine i mlađi, boriće se za treće mesto na međunarodnom turniru “Više od igre“ u Sarajevu.\nPosle vrlo neizvesnih 30 minuta (10:10), rezultatska klackalica nastavila se i u drugom poluvremenu. Deset minuta pre kraja rezultat je bio 15:15, a onda je usledio prelomni trenutak. Zamet se odlučio na promenu golmana i potpuno poremetio naš napad. U završnici meča “novajlija“ među stativama rivala izrastao je u pravog junaka, dok su naše momke skupo koštale brzopletost u ključnim trenucima i propuštene prilike u situacijama jedan na jedan.


Portparol Vlade Kosova: Konačni sporazum sa Srbijom je moguć u ovom mandatu Vlade — БАЛКАНСКИЕ НОВОСТИ\nPortparol Vlade Kosova: Konačni sporazum sa Srbijom je moguć u ovom mandatu Vlade\nPortparol Vlade Kosova Perparim Krieziu izjavio je danas kako se konačni sporazum sa Srbijom može postići u ovom mandatu Vlade Kosova.\nKrieziu je za Klan Kosova rekao da bi taj sporazum trebalo da se završi „međusobnim priznanjem“ i da treba da bude u korist gradjana.\n„Spremni smo da učestvujemo na sastancima, pozivima posrednika u okviru ovog procesa. To nije nešto što zavisi od Republike Kosovo. Međutim, premijer (Kosova Aljbin) Kurti je izjavio da tokom njegovog mandata može doći do pravno obavezujućeg sporazuma, koji se poklapa sa mandatom ovog predsednika Sjedinjenih Američkih Država i mandatom ove administracije Evropske unije“, kazao je on.\nPrema njegovim rečima, prethodne vlade su pokazale neozbiljnost u procesu dijaloga sa Srbijom.\n„Ozbiljno smo shvatili dijalog i rekli smo da je potrebna priprema. Nikada nije bio dovoljno ozbiljan pristup prethodnih vlada, gde su izjavljivale da im je (dijalog) prioritet, ali su u nedostatku priprema pokazale neku vrstu neozbiljnosti prema temi koja je veoma važna. I ova vlada je, polazeći od ovih premisa, izgradila jasan stav i pristup po pitanju dijaloga i to će se prenositi i u narednim godinama“, kazao je Krieziu.\nKada je reč o Zajednici opština sa srpskom većinom portparol Vlade je rekao da u društvu, koje je multietničko, ne može postojati jednoetnička zajednica, dok je istakao da intenzitet pregovaračkog procesa sa Srbijom ne odredjuje samo Kosovo.\n„Teme o kojima će se razgovarati tokom ovog procesa moraju biti dogovorene izmedju obe strane“, kazao je on.\nSkupština Kosova ni na današnjoj sednici nije ratifikovala pet međunarodnih sporazuma\nNa Kosovu još 33 osobe zaražene korona virusom\nCentralna banka Kosova: Privredni rast Kosova u 2021. godini 9,9 odsto\nSkupština Kosova proglasila vanredno energetsko stanje\nКремль вручил венгерскому министру Петеру Сийярто орден Дружбы за его вклад в дестабилизацию ситуации в Боснии и Герцеговине\nOsmanijeva i Kurti na sastanku sa šefovima bezbednosnih službi\nGervala: Sporno imenovani u predstavništvima u inostranstvu vratiće se na Kosovo 10.01.2022


Vlada Srbije se kasno setila da štedi\nSrbija je verovatno rekorder po broju agencija, direkcija, javnih preduzeća, na koja se godišnje izdvoji skoro milijardu evra. Može li Vlada da obuzda potrošnju unutar predviđenih okvira, zadatih od strane MMF-a?\nKada više ne može da otpušta ono što je stiglo po partijskoj liniji, Vlada Srbije sada najavljuje uštede i to u kancelarijskom materijalu, putovanjima i dnevnicama i raznim drugim bočnim izdatcima.\nZbog pada prihoda u februaru od 20 odsto, budžetski deficit veći od predviđenog ali državni sekretar u Ministarstvu finansija Dušan Nikezić ipak veruje u moguću uštedu od 15,7 milijardi dinara.\n„Radi se o preko 20 sopstvenih prihoda koji će postati opšti prihodi budžeta u narednom periodu i efekat ove mere će biti 10, 9 milijardi dinara. Zatim uštede na diskrecionih rashodima i to na putnim troškovima, uslugama po ugovorima, specijalizovanim uslugama, tekućim uslugama popravki, nabavci materijala, dotacijama nevladinim organizacija i nabavkama mašina i opreme. Smatramo da će mere koje su donete biti dovoljne za održanje fiskalnog deficita”, uveren je državni sekretar ministarstva finansija.\nUštede će se biti ostvarene preusmeravanjem dela sopstvenih prihoda na opšte prihode budžeta.\nKonkretan povod za ovakvu vladinu meru je namera da se ispune uslovi dogovoreni u aranžmanu na MMF-om - da deficit u prvom kvartalu ne bude veći od 26 milijardi dinara, kaže Milojko Arsić, profesor Ekonomskog fakuteta i spoljni saradnik vladinog Ekonomskog saveta.\n"Moguće da je će biti prebačen da dogovoreni nivo deficita, ali sa primenom ovih mera, ali ako se to dogopdi razlika neće biti velika. Ovo neće biti dovoljne mere za celu godinu. Da bi se obezbedilo da deficit bude 4, 25 koliko je dogovoreno sa MMF-om, biće potrebne neke radikalnije mere, koje su moguće kroz promenu zakona. ta ne nabrajam sada, ali to neće biti popularne mere, jel ne samo da je potrebno naglo smanjiti fikalni deficiti nego je potrebno promeniti strukturu rashoda sa ciljem da se povećaju javne investicije a da se smanji učešće javne potrošnje”, primećuje profesor Arsić.\nGornja granica već probijena\nNarodski rečeno, svaka ušteda je dobro došla. Međutim, država je debelo prošila sopstveni guber zbog čege je i MMF ćutke otišao iz Srbije i na taj način polusaglasno dozvolio da se u predizbornom tajmingu potroši više nego se ima.\nO smanjenju i štednji unutar javnog sektora, gde su rashodi najveći a kontrola najlabavija, izgleda da niko ne razmišlja. Građani jako dobro znaju gde se najviše rasipa i troši ali i gde je moguće i nužno štedeti, pokazuje naša anketa:\nGrađani o štednji\nVlast svesna da joj izmiče tlo pod nogama pokušava u predizbornom periodu istovremeno da sačuva privilegije i obeća štednju. Time se pokušava stvoriti privid kontrole javnih rashoda, pred sledeću reviziju sa MMF-om.\nVlada se kasno setila da štedi i u prethodna dve meseca potrošila je preko 37 milijardi. Sa MMF-om je postigla dogovor da u prva tri meseca potroši najviše 26 milijardi više od onoga što se prihoduje, konstatuje ekonomski analitičar Milan Ćulibrk.\n„Dakle ta barijera, ta gornja granica je već probijena za skoro 50 posto i verovatno kada se tome doda mart mesec taj prebačaj biti veći za 20 milijardi od onoga što je dogovoreno sa MMF-om. Ono što je posebno zabrinjavajuće je što je država sa svog računa-depozita kod Narodne banke Srbije od septembra meseca prošle godine na ovamo potrošila preko milijardu evra. Ok, tih para nema. Ako je zaista bilo volje da se štedi to je trebalo tada učinitia ne sada mesec dana pred izbore. Uostalom, sada ne možete da štedite tamo gde se planirali rashode na osnovu budžeta jer taj zakon sada morate da sprovodite”, naglašava Ćulibrk.\nVlast još uvek okleva da sprovede ključne reforme unutar javnog sektora, gde se ipak može uštedeti mnogo više.\nSamo u poslednjih pet godina otvorena je 131 državna agencija, za koje poreski obaveznici izdvajaju gotovo četvrtinu bruto nacionalnog dohotka. Siromašna Srbija svetski je rekorder po broju agencija.


U RS-u manje novca za povratnike, ali se ne štedi na putovanjima\nNaslovnica NAJNOVIJE Nacija U RS-u manje novca za povratnike, ali se ne štedi na putovanjima\nPodrinje – Vlada Republike Srpske smanjila je u predloženom rebalansu ovogodišnjeg budžeta sredstva za rješavanje problema raseljenih i povratnika u taj bh. entitet, a istovremeno povećala troškove putovanja i smještaja funkcionera.\nUmjesto 602.000, rebalansom se taj iznos smanjuje na 510.000 KM, dok je finansiranje povratka u RS-u smanjeno sa 4.050.000 na čak 3.286.500 KM. Na “udaru” Vlade RS-a je i doznaka za zbrinjavanje žrtava nasilja u porodici, koja je rebalansom sa 400.000 smanjena na 370.000 KM. Manje sredstava planirano je kod transfera za osposobljavanje ustanova za predškolsko vaspitanje i obrazovanje, jer je rebalansom budžeta izvršena korekcija na tom izdvajanju s 233.000 na 215.000 KM.\n“Skresan” je i transfer jedinicima lokalne samouprave za finansiranje interno raseljenih osoba i to s 319.000 na 160.000 KM. Međutim, odlukom izvršne vlasti povećani su rashodi po osnovu utroška energije, komunalnih, komunikacijskih i transportnih usluga s 23.238.450 na 23.327.132 KM, kao i rashodi za tekuće održavanje i to s 5.416.800 na 5.703.400 KM.\nVlada RS-a ne štedi na troškovima po osnovu putovanja i smještaja, pa je rebalansom taj izdatak uvećan s 8.395.100 na 8.911.230 KM. Prijedlog rebalansa entitetskog budžeta bit će razmatran po hitnom postupku na sjednici parlamenta RS-a 26. novembra.


Protestna nota Sloveniji zbog poziva na priznavanje Kosova - Sputnjik Srbija\n01:26 08 Jul 2020\n18:08 08.06.2016 (osveženo 18:09 08.06.2016) Preuzmite kraći link\nMinistarstvo spoljnih poslova Srbije saopštilo je da je slovenačkoj strani predočeno da se ubuduće uzdrži od sličnih izjava koje direktno nanose štetu odnosima i međusobnom poverenju Srbije i Slovenije.\n„Ministarstvo spoljnih poslova Srbije podseća da to nije prvi put da slovenački zvaničnici pozivaju na priznavanje jednostrano proglašene nezavisnosti tzv. Kosova, što ugrožava najviše interese Srbije“, navodi se u saopštenju.\nMinistarstvo spoljnih poslova Srbije je navelo da izjave slovenačkih zvaničnika u vezi sa jednostrano proglašenom nezavisnošću Kosova suštinski podrivaju napore koje Srbija i Evropska unija ulažu u statusno neutralni dijalog Beograda i Prištine, što je jedini legitimni okvir za postizanje stabilnosti na Kosovu.\nZbog Pahorove izjave tokom posete kosovskog predsednika Hašima Tačija Ljubljani, u Ministarstvo spoljnih poslova Srbije pozvan je ambasador Slovenije Vladimir Gasparič kojem je protestnu notu uručio pomoćnik ministra spoljnih poslova Goran Aleksić.\nKosmet, protestna nota, Slovenija, Beograd